text:
14/10/2020, Yanditswe na Tharcisse Semana
Umunsi umwe, umugabo witwa «Panirije, soma mu gifaransa Panurge)» yafashwe n’umujinya hanyuma mu burakari bwe bwinshi afata intama imwe mu mukumbi w’izari mu rwuri ayijugunya mu ngeri y’inyanjya rwagati. Izindi zibonye ibibaye, ziherako zose ziroha mu nyanja zikurikiye mugenzi wazo. Panirije (Panurge) abonye ko umukumbi wose urimo gukinagira wiroha mu nyanja, agerageza gukora uko ashoboye ngo awukumire ariko biranga biba ibyo ubusa uramunanira, wose wiroha mu nyanja. Abonye ashobewe kandi umukumbi w’intama wose uriho usoma nkeri, yariteruye nawe ngo ‘‘dumburi’’, yiroha mu nyanja.
Kuri uyu mugani niho hava imvugo y’ikinyarwanda igira iti: «kanaka (nt)akurikira butama cyangwa (nt)agenda buhumyi nk’intama». Iyi mvugo shusho-ngiro cyangwa ncamarenga izwi mu rurimi rw’igifaransa nka expression «mouton de Panurge», ikaba ishatse kuvuga kuba «rukurikira izindi (inka cyangwa intama)»; gukora nk’uko abandi bakora utibaza impamvu n’akamaro/umumaro nyakuri ku ibyo ukora cyangwa abo bandi bakora: suivre instinctivement ce que fait le plus grand nombre et se fondre dans un mouvement collectif dominant sans exercer son esprit critique, sans faire donc aucunement preuve d’indépendance d’esprit.
Iyi mvugo shusho-ngiro cyangwa ncamarenga «gukurikira butama/kugenda no gukora ibintu buhumyi (nk’intama) – faire/suivre comme les “moutons de Panurge” – ni igishushanyo-mbonera cy’imiterere ya sosiyete (société) nyarwanda, cyane cyane mu byerekeye politiki. Mu mirongo ikurikira ngiye kuyifashisha mbagezeho ibyo maze imyaka nitegereza mu mikorere y’amashyaka ya politiki, cyane cyane abarizwa mu buhungiro.
Abanyarwanda mu bushishozi bwabo baravuga ngo «umugani ungana akari ho», ubundi bati «nta mugabo utinya ishyamba ahubwo atinya icyo bahuriyemo». Ibi nibyo bibaye kuri Rugeyo (Padri Thomas n’ishyaka rye Ishema) yari imaze igihe gito ikubise akazuru mu ntereke y’uruhira rw’indakare «Panirije (Panurge = Kayumba Nyamwasa na RNC ye).
Nyuma yo gukenguza, igatarabuka igakubita izuru mu uruhira rwa Panirije – aho yibwiraga ko urwuri rutoshye kandi ko Panairiji avuga ibigwi akivugira n’izo aragiye – ubu Rugeyo yisubiriye mu manga yayo, aho yisanzura ikitorora, ikivuga igataraka, igatama umubavu ureshya amasumba yakuranwa mu kuyisimbagiza no kuyisokoza umugara. Rugeyo n’izayo zose bazinutswe urwuri rwa «Panirije (Panurge)»!
Rugeyo mu mugara wayo iraberewe hamwe n’izayo zose. Guhunahuna mu nzuri z’abandi – cyane cyane aho ikenga ikanahakeka amababa – irabizinutswe burundu. Yiyemeje kurisha ubwo mu mibande n’inkuka yari isanzwe irisha mo. Yiyemeje kuburira n’izindi zatangiye ndetse n’izishyugumbwa kwerekeza izuru mu ntereke y’indakare «Panirije». Rugeyo igiye ahirengeye mu mpinga ivuza iya bahanda iburira iziyo n’iz’ino ko ishyamba tari ryeru; ko kwiroha mu bwato bwa «Panirije» ngo werekeze hakurya y’Ijwi nta kizere cy’uko ubwo bwato bwazagusohoza yo amahoro.
Rugeyo mu mugara wayo no mu bwema bwayo iratuye irivuga. Mu bikombe no hirya ya byo hose ijwi ryayo ririmo kurangurura rigira riti: mwitondere indakare Panirije.Rugeyo iritoroye maze si ukwitakuma igira iti: igihe nta buryo bufatika kandi bwumvikanywe ho na bose (nta gucengacengana) bwo gutsimbura Ruvuzo ruvusha amaraso, nta mpamvu nimwe yo gutomera ngo winjire mu bwato bw’indakare «Panirije». Kuri Rugeyo byose birasobanutse kandi birimo umucyo: imitekerereze n’imikorere ya «Panirije» iracyari imwe (ni 100%) n’iyo igisumizi-mpanga cye bafatanyije guhindura umuyonda Gakondo y‘abasokuruza.
Mu yandi magambo, Rugeyo iraburira uwibeshya wese ko «Panirije» ubusumizi bwe no kuvusha amaraso ak’impanga ye (ubu ibikomeje muri Gakondo y‘abasokuruza) bitaraba ifuni iheze; ko agafuni ke akikagendana, ko agakubita umwisumbukuruje ho cyangwa umwubahutse ngo aramubaza amabanga y’ibwami aho yarerewe n’ayo igisumizi-mpanga cye. Rugeyo ikuye agahu ku nnyo rwose. Ihisemo gukomeza kwivovotera mu nkunka z’iyo imahanga – ikumvwa cyangwa ntiyumvwe, ikayobokwa ikagwiza amasumba yayabura ikemera ikaba inkone – aho guhara ubwema bwayo ikurikiye intereke yo mu uruhira n’amasumba yo mu mukumbi wo kwa «Panirije». Mu yandi magambo, Rugeyo yanze kuba ingaruzwamuheto na «Rukurikirizindi». Itunze agatoki ibyo abenshi bakeka amababa Paniriji: kuba indakare no kuba umushumba wa ba «mpatsibihugu». Ikiraro (urutindo) cyo kwa Paniriji kibuze umwubatsi w’ibigango n’umusore w’intarumikwa Rugeyo. Rugeyo iranze ibaye rugeyo kandi kwinyara mu isunzu ntibiri hafi. Itumije imyirongi yo gukoronga ngo isi yose yumve kandi imenye ko gukomeza kurorongotana winjira buhumyi mu bwato bw’indakare «Panirije» atari gusa ukwiyahura ahubwo ko ari no kugambanira Gakondo y’abasokuruza. Rugeyo ahuruje amahanga, arahuta arahutera agamije kwerekana ko indakare «Panirije» aniga izo aragiye/aragijwe; izimunyuze mumyanya y’intoki akazitega ejo hazaza naho izimuyobotse akazikoresha uko ashaka, icyo ashaka n’igihe ashakiye. Rugeyo yabishe!
Nyuma y’uyu mwinjiriro (Prélude), ubu noneho ngiye kugerageza gucengera aya mabanga ya politiki – imigambi n’ibyifuzo by‘indakare «Panirije» n’ukurunguruka mu rwuri rwa «Panirije» kwa Rugeyo – nkoresheje uyu mugani mvamahanga w’«intama za Panirije – « mouton de Panurge».
Panirije, indakare ifite aho ibivana…
Habayeho umugabo witwa Panirije (soma mu gifaransa ‘‘Panurge’’) akurira imahanga, ahabwa ibyangombwa bya ho, ariga araminuza, aratona aratoneshwa akora n’imirimo itandukanye iyo imahanga; imirimo yamuhaye kuba ikirangirire mu ngabo z’umwami.
Ukumenyekana kwa Panirije kwamuhaye kuzenguruka isi yose, kuganira no kumenyana n’ibihangange bitagira ingano. Haba mu bihugu bya kure cyane iyo imahanga, iyo kumpero z’isi, aho izuba rituruka, aho ijoro ribyara umunsi, aho imigani ifite isoko; nta nahamwe atakandagiye cyangwa ngo aharare. Yaragenze ngo wongere uvuge ngo yagenze… Ku isi hose ntaho atageze, hamwe ndetse yamazeyo imyaka n’imyaniko yiga cyangwa yihugura mu by’imirimo itandukanye harimo n’ubusumizi. Iyo imahanga yabaye umutoni mu batoni, asangira kandi yicarana inshuro zitabarika n’ibikomerezwa n’ibikomangoma utabara cyangwa ngo ubarure.
I bwami (mu ihanga ryamimitse rikamwikakaza kugeza amenyekanye hirya no hino) yahabaye umutoni bitangaje kubera kwitanga no gukora yivuye inyuma ibibi n’imyiza, ibyo abwirijwe n’ibyo nawe yibwirije (ibibi n’ibyiza) abona bishimisha shebuja. Yaririye arimara, akora atikoresheje, arapfa rapfuka ngo abe uwo ariwe: Umutoni mu ihanga yakuriye mo akanarikorera, igisumizi rurangiranwa kizwi ku isi hose na bose, aboroheje n’abakomeye.
N’ubwo ariko Panirije yari yubashywe iyo imahanga, yahoranaga intimba yo kwitwa umunyamahanga, agahora yifuza kugaruka iwabo ku ivuko. Izo nzozi yari azisangiye n’abandi batari bake. Muri abo harimo impanga ye bari bafatanyije imirimo y’ubusumizi i bwami. Inzozi za Panirije n’iyo mpanga ye, zari mbere na mbere kuzaba ababiri bibona mo umwe (umwungeri) mu urwuri rwuzuye inka gusa gusa n’umukumbi (ishyo) w’intama. Izi mpanga rero zirambiwe indoro y’umwaga, zabatuye uruhembe rw’umuheto zishyira imbere abana n’abasaza zari zisangiye nabo igitekerezo cyo gusubira mu gihugu cy’amavuko, zibumvisha impamvu yo kuzifasha no kuziha imisanzu n’ibibondo bitabarika ngo bashoze urugamba rugamije kubacyura muri Gakondo y’abasekuruza babo. Panirije n’impanga ye amahirwe yarabasekeye bumwa vuba, bagaba ibitero batsinda urugamba. Nyuma yo gutsinda urugamba no gufata ubutegetsi, bigaruriye imitungo n’ibintu bitabarika by’abahunze imirwano, ubundi ababarokotse babafata bugwate na bunyago, babumvisha ko aribo bakesha ubuzima ; kuramba no kuramuka.
Inzozi za Panirije n’iyo mpanga ye zabaye izo akanya gato, kuko bitateye kabiri Panirije agakubitwa inkonji mu gahanga n’iyo mpanga ye, agasesera akanyura mu cyanzu, yagera hafi mu nkike y’urugo akububa bujura agakizwa n’amaguru akiruhutsa ageze ishyanga aho yakuriye. Abo yari yaracuje utwabo n’abo babanaga imahanga bagatahana yari yarijeje ibitangaza basigaye baririra mu myotsi abandi bagize amahirwe babona bavuye mu nzara z’igisumizi Panirije yabateje, abizeza igihugu cy’amata n’ubuki.
Iyo imahanga mu buhungiro, Panirije yarahageze yiga imitwe yo nkwinjirira no kwigarurira abari baramurokotse bakamuhunga we n’impanga ye; aba nabo kubera kunyurwa manuma no kurambirwa ubuzima bubi bw’ubuhungiro n’incuro za buri munsi z’abanyamahanga, bakuyemo imikenyero n’imyeko basasa ibishura byabo, begurira imitima yabo na roho zabo Panirije kurusha uko biyeguriye umwami w’abami Yez(s)u Krisitu. Nyuma y’imyaka 16 abari barakomeje kwishisha no kwitaza urucundura rwa Panirije barashyizwe barugwamo nkisazi ziguye mu mushongi w’ubuki. Bamwe muri abo, ubu barimo kugerageza kwigobotora urucundura ureste ko tutaramenya niba bizabagwa amahoro. Ubahaye umwitangirizwa ni Rugeyo n’izayo. Niba ugirango ndabeshya kanda hano hasi ufungure inyandiko Rugeyo we ubwe yoherereje abibeshyaga kuri Panirije. Fungura wihere ijisho, ejo utazava aho ugirango ibyo mvuga n’ibihuha cyangwa amazimwe
Ivugo: «Kanaka (nt)akurikira butama, (nt)agenda buhumyi nk’intama»….
Iyi mvogo shusho-ngiro cyangwa ncamarenga «gukurikira butama/kugenda no gukora ibintu buhumyi (nk’intama) – faire/suivre comme les “moutons de Panurge” biragoye kumenya neza niba ikomoka muri gakondo w’abanyarwanda (tradition rwandaise) cyangwa y’abafransa. Kugeza ubu ntawakwihandagaza ngo avuge ko ari abanyarwanda cyangwa se abafransa n’abandi bahuriye kuri uru rurimi rw’igifransa baba baratangije gukoresha mbere y’abandi iyi mvugo shusho-ngiro. Ikizwi cyakora kandi kidashidikanwa ho, ni uko mu bakoresha ururimi rw’gifaransa bemeza ko iyi mvugo shusho-ngiro cyangwa ncamarenga « moutons de Panurge » yaba yarakoreshejwe ku buryo bw’inyandiko bwa mbere mu mwaka w’1552 n’umwanditsi w’Umufransa rurangiranwa witwa François Rabelais. Icyo uyu mwanditsi, François Rabelais, yashakaga kugaragaza mu nyandiko ye ikoreha amashusho-mitekerereze y’abantu ni uko Panirije (Panurge) ari indakare ititaye k’umukumbi w’intama aragiye; ko n’umukumbi aragiye nawo ukurikira buhumyi ibyo uziragiye azibwiye cyangwa icyo umwe muri barugaragara mu izo imbere yemeze, kabone n’iyo cyaba atari cyiza. Ku mwanditsi François Rabelais, Panirije (Panurge) ni indakare ititaye k’umukumbi w’intama iragiye !
François Rabelais yabayeho koko? Yabayeho ryari, hehe, gute?
Uyu mwanditsi rurangiranwa François Rabelais bivugwa ko yari uwihayimana wo mu muryango w’abamonaki (ordre monastique): François Rabelais bivugwa ko yinjiye mu bamonaki b’Abafransisikani (ordre des Franciscains) mu mwaka w’1511 nyuma aho yagiye aba hose mu guce dutandukanye aho uwo muryango wari ugabye amashami mu Ubufransa akaba yaragiye arangwa no gushyiraho amatsinda y’abasore b’abihayimana bashishikajwe no gucengera no gucengeza mu bantu (b’aho bari bari) uburyo bwo gutekereza no gushungura butandukanye n’imyigishirize y’imitekerereze y’imyumvire y’ibyariho icyo gihe. Mu mwaka w’1523, bivugwa ko Kaminuza nkuru y’i Paris izwi ku izina rya Sorbonne yabujije abantu kwiga ururimi rw’ikigereki (interdiction de l’étude du grec) hanyuma itsinda ry’iyo myumvire mishya ryari ribishishikayemo rikameneshwa naho Rabelais we agahungira mu bamonaki b’ababenedigitine ahitwa Maillezais (ordre des Bénédictins de Maillezais). Bivugwa ko yaba yarahinduye umuryango akaba umumonaki w’umubenedigitine. Bivugwa kandi ko yakoresheje iyi imvugo agamije gutunga agatoki ubuyobozi bukuru cyane cyane ubwo Kiliziya yatotezaga ikanapfyinagazaga abadatekereza cyangwa ngo babone ibintu mu murongo wa yo.
Twibaze kandi tubaze…
Aho uyu mugeri Rugeyo iteye indakare «Panirije (Panurge)» uzayigwa amahoro? Umukumbi w’intama zari zimaze kwemera gucisha make; zari zitangiye gushoka uruhire, aho, aho bukera zo ntiziribwiyame ikibu cyo muri uru rwuri rwa «Panirije (Panurge)»? Aho indakare «Panirije (Panurge)» ntiyaba igiye kongera gusubiza amerwe mu isaho?
Ko imikumbi y’intama ikomeje gutoroka ikiraro n’urwuri rw’iyi ndakare «Panirije (Panurge)», aho aho bukera yo ntiva kwizima ikareka gushakira amata n’amavuta aho bitari?! Ko benshi mu abari bayitezeho ibitangaza bakomeje kugwa mu gahundwe aho, aho bukera isi ntimugwa hejuru? Aho, aho bukera ikizere cy’urutindo rwa «Panirije (Panurge)» ntikiraza amasinde? Aho aho bukera amavuta ntaba amasabano?! Tubitege amaso.


c: text/html

text:
Aluminium Tile Trim Ubushyuhe bwo Kwimura Umucanga uhuye na Cloud Flakes 25 × 21
Ibicuruzwa birambuye
Ibicuruzwa
Ibyiza bitatu bya tile trim:
1. Ugororotse kandi mwiza;
2. Kurwanya ingaruka, gukemura byimazeyo gusanwa bitewe no kwangirika kwinguni, gucamo, kugwa, nibindi.;
3. Hindura inzira gakondo yo kubaka itoroshye, kugabanya ubukana bwumurimo, kuzamura imikorere inshuro 3-5, kugabanya igihe cyo kubaka no kugabanya igiciro cyumushinga.
Ubu bwoko bwa aluminium tile trim, Model No.: 25x21, E.
Ibikoresho bya aluminiyumu ikoreshwa ni byiza cyane.Nyuma yo gushushanya bishyushye, byavuwe gusaza kugirango bikure imbaraga nimbaraga.Koresha ibara ryibara ryo hepfo hamwe nubushyuhe bwohereza ubushyuhe bwibara ryibara ryibara hejuru hejuru yumusenyi.Igicuruzwa ni cyiza kandi kiramba, kandi cyangiza ibidukikije.
Reba izindi shusho kuvaGUKURIKIRA CAD
265+ tile trim shusho kubyo wahisemo, cyangwa utwoherereze dosiye yawe ya CAD kugirango utange ibisobanuro.
Ibindi Byerekeranye na Aluminum Tile Trims
Isosiyete yacu ifite uburambe bwimyaka 16 mubikorwa, abatekinisiye babigize umwuga hamwe numurongo umwe wo kubyaza umusaruro, harimo igishushanyo mbonera, gukora aluminiyumu, gukora imashini (gutunganya ubushyuhe, gukata umwirondoro, kashe, nibindi), kurangiza (anodizing, gushushanya, nibindi) na gupakira.Umusaruro unoze kandi woroshye, wemeze ubuziranenge bwibicuruzwa, kandi urebe neza ko ibicuruzwa byatanzwe ku gihe.

robotstxt: allowed

filter: keep


text:
Youth Engagement in Agriculture Network-Rwanda
This Month We Celebrate
We want to change the image of sweet potatoes said Regis Umugiraneza
Indwara z'inkwavu
Indwara z’inkwavu
Mu nkuru twabagejejeho ziheruka twabaganiriye ku bworozi bw’inkwavu uburo bukorwa . Abakunzi bacu badusabye ko twabashakira ibijyanye n’indwara z’inkwavu dore ko bivugwako zikunda kurwaragurika akenshi zigapfira rimwe. Aha rero twifashishije imfashanyisgisho zateguwe na Minagri twabakusanyirije indwara zikunze kwibasira inkwavu.
Niba ubonye ibimenyetso by’indwara zimwe muri izi ihutire kureba umuntu ushinzwe kuvura amatungo mu gace utuyemo agufashe gusobanukirwa n’ubwoko bw’imiti ivugwa muri iyi nyandiko.
Hari indwara zitandukanye mu bworozi bw’inkwavu, ariko izikunda kugaragara cyane ni izi zikurikira:
-
o
- Impiswi: ni indwara ikunze kwibasira cyane inkwavu zicutse ziri hagati y’ukwezi kumwe n’amezi abiri. Iyo ndwara irazica cyane, niyo zibayeho zikura nabi cyane. Iyo ndwara itera igihombo mu bworozi bw’inkwavu. Impiswi iterwa ahanini no gukangwa, guhindurirwa indyo,isuku nkeya n’ibindi. Ibyo byose byiyongera cyane kubera agakoko gakunda kwibasira inkwavu cyane kitwa coccidie.
Impamvu zimwe mu zishobora gutiza umurindi indwara y’impiswi ni:
-Gukoranwa urugendo zikimara gucuka;
-Guhindurirwa utuzu, ku bana bacutse;
-Gusurwa n’abashyitsi badasanzwe, cyangwa n’inyamaswa;
-Urusaku rudasanzwe inkwavu zitamenyereye;
-Kubura ubwatsi bukomeye rimwe na rimwe (cyane mu gihe – cy’itumba);
-Guhindurirwa indyo.
Impamvu nyazo zitera impiswi y’inkwavu:
-Ubwatsi bwanduye, indyo imunzwe
-Mikorobi na virusi zandura
-Mikorobi zisanzwe ziba mu mubiri nkeya zikorana nawo ariko zishobra kuhinduka umubiri kubera ko wacitse intege cyangwa wahinduriwe uburyo bwo kubaho.
-coccidie
Ibimenyetso byayo : inkwavu zibanza kunanirwa kurisha, mu minsi itatu ya mbere, hanyuma zigahitwa, ariko iyo guhitwa ntikugaragara cyane, usibye kubona inyuma handuye kubera yo. Nyuma y’iyo minsi, niho uko guhitwa kugaragara neza, inkwavu zigahekenya amenyo, zigapfa ku bwinshi, ariko izidapfuye zikira vuba.
Imiti irwanya coccidiose akenshi ihagarika n’ibindi bibazo by’impiswi:
– Sulfadimethoxine: 0; 5-07 g/l kuvura indwara;
0,25 g/l kurwanya indwara;
– Sulfaquinoxaline : 1g/l kuvura indwara;
0,5g/l kurwanya indwara.
2.Inzoka zo mu nda
Ntabwo tuzitindaho cyane kuko na zo zikunze gutera ibibazo byo mu nda nk’ibyo twavuze haruguru. Muri make turibanda ku buryo bwo kuzirwanya:
-Kwirinda kwahira ubwatsi ahantu hakunze kugenda imbwa;
-Kwirinda kwahira ubwatsi hari ikime;
-Kwanika ubwatsi akanya gato mbere yo kubuha inkwavu;
-Kumanika ubwatsi bugaburirwa inkwavu mu kazu kazo kugirango zitabwanduza
-Gukora isuku mu kazu
-Gutanga imiti y’inzoka
Imiti myiza ni Ivermectin, Levamisole, Amprolium
Inkwavu zigomba guhabwa umuti wo kuzirinda inzoka buri mezi atatu.
3.Indwara Zo Mu Myanya Y’ubuhumekero
Ibimenyetso by’izo ndwara ni ibi bikurikira: urukwavu ruta ibimyira, ruritsamura buri kanya, rwishima ku zuru rukoresheje utuguru tw’imbere
Utwo ducurane twari utuzi nyuma y’iminsi itatu duhinduka umuhondo. Hakurikiraho inkorora, hashobora kuziramo umusonga, impiswi, ibibazo by’amaso, sinusite ‚soma sinizite), umuhaha n’ibindi.
Impamvu ikunze gutera iyo ndwara :
-ubukonje
-imikungugu
-umuyaga
-micorobe
-virusi
Uburyo bwo kuyivura: Hakunze gukoreshwa imiti nka:
-Tetracycline
-Chloremphénicore
-Sulfadimetoxine
-
o
- Uruheri rwo mu matwi no ku mubiri
Udukoko twitwa Psoroptes cyangwa Chorioptes nitwo tuyitera. Hashobora kwivangamo na mikorobi, bikazana ibikoroto n’umwanda byuzura mu gutwi ku buryo kuremerera urukwavu ikaguhengeka.
Kuyivura, : Iyo ndwara ivurwa igitangira, naho ubundi irananirana:
Imiti ikunze gukoreshwa ni:
– Ivermectine
– malathion
– glycérine cyangwa amavuta arimo iyode (huile iodée)
–Lindane
– Guhindura icyari kenshi
-
o
- Ibihushi
Iyo ndwara ntiboneka kenshi ariko kuyivura biratinda kandi iteza ibihombo kuko imiti yayo irahenda. Umuti ukunzwe gukoreshwa ni Griséofulvine.
Icyitonderwa: ibivugwa muri iyi nkuru twabashakiye bigombwa gukurikizwa hakurikijwe nanone inama wahawe n’ushinzwe ubwororozi mu gace uherereyemo.


text:
Muhanga: Abagabo babiri bamaze iminsi irindwi baraheze mu kirombe
Iminsi irindwi irihiritse abagabo babiri baburiwe irengero nyuma yo kugwirwa n’ikirombe kiri mu Murenge wa Kabacuzi mu Karere ka Muhanga aho bacukuraga amabuye y’agaciro mu buryo bunyuranyije n’amategeko.
Abo bagabo batuye mu Kagari ka Kibyimba, ku wa 17 Mata 2019 nibwo bahuje umugambi wo kujya gucukura amabuye y’agaciro mu Kirombe cya Kibyimba cyakomanyirijwe kuva mu 1996 kubera impamvu z’umutekano.
Uretse abagore babo nta wundi muntu muri ako gace wamenye ko bagiye gushaka ‘imari’ munsi y’ubutaka. Ku bw’amahirwe make ubwo bari bageze mu kirombe cyaje kubagwira, ubu bamaze iminsi irindwi mu nda y’Isi.
Umunyamabanga Nshingwabikorwa w’Umurenge wa Kabacuzi, Rwigemera Pilote, yavuze ko amakuru y’ibura ry’abo bagabo yayamenye ku wa 17 Mata 2019 ahagana saa tanu z’ijoro.
Yagize ati “Byageze mu gicuku, umugore w’umwe muri bo ajya ku kabari umugabo we yakundaga kunyweramo kumushaka, avuga ko yamubuze. Yavuze ko yazindutse ajya gucukura amabuye mu kirombe kiri hafi aho, akaba yamutegereje akamubura.”
“Abantu bahise batangira gushakisha hagati aho haboneka n’undi mugore uvuga ko na we yabuze umugabo we kandi ko na we yagiye muri icyo kirombe.’’
Abayobozi b’Umurenge wa Kabacuzi bageze kuri icyo kirombe bahasanga imiguru ibiri y’inkweto za bodaboda, umupira w’imbeho n’ipantalo yo kwambara.
Rwigemera yavuze ko biyambaje inzego z’ubutabazi ariko ntibaragera kuri abo bagabo kuko n’inzira ijya mu kirombe imbere yatengutse.
Yakomeje ati “Ikibazo twakimenyesheje inzego zitandukanye hari n’imashini nini “Caterpillar” yazanywe, umutekinisiye yarahageze atubwira ko itakwinjiramo kuko ishobora kurigita nayo ikaburirwa irengero kubera ko igitaka cyoroshye cyane kandi ni nko muri metero 60 z’ubujyakuzimu.”
Ibikorwa by’ubutabazi byabaye bihagaze ndetse hari icyizere gike ko abo bagabo baba bakirimo umwuka.
Akarere ka Muhanga ni kamwe mu turere umunani tugize Intara y’Amajyepfo, kagizwe n’imirenge 12, utugari 63 n’imidugudu 331. Gafite ubuso bwa Km² 647.7, gatuwe n’abaturage barenga ibihumbi 318.
Ubukungu bwako bushingiye cyane no ku bucukuzi bw’amabuye y’agaciro arimo coltan, gasegereti na wolfram.


text:
Inyigisho yo ku wa 25 Ukuboza 2012: Umunsi w’Ivuka rya Nyagasani
MISA YO KU MANYWA
AMASOMO: 1º. Iz 52, 7-10; 2º. Heb 1, 1-6; 3º. Yh 1, 1-18
Inyigisho ya Padiri Cyprien BIZIMANA
URUMURI RURATANGAJE
1. Ibisingizo mu ijuru
Igihe YEZU KRISTU avutse, mu ijuru haturutse ibisingizo by’abamalayika baririmbaga urwunge bati: “Imana nikuzwe mu bushorishori bw’ijuru, kandi mu nsi abo ikunda bahorane amahoro”. Mu gihe abantu bari batarasobanukirwa, mu ijuru impundu zari nyinshi. Icyo kimenyetso cy’umumalayika wahagobotse agasobanurira abashumba bari biraririye amatungo, ntikigeze gisibangana. Icyo gisingizo turagihorana muri Kiliziya. Cyumvikana ku buryo buhanitse kandi bw’ibirori kuri Noheli.
Noheli ni umunsi w’ibyishimo bikomoka mu ijuru. Nta muntu n’umwe wari kuvumbura ibyo byiza iyo ab’ijuru batabidusangiza. Uko abantu bagenda basobanukirwa, ni ko barushaho kurema umuryango w’abayoboke basingiza Imana by’ukuri. Nta muntu n’umwe ukwiye gutangwa muri ibyo birori. Twese dushyire hamwe dusingize Imana:
Noheli ibisingizo mu ijuru
Noheli urumuri ruratangaje
Noheli ibisingizo mu ijuru
No ku isi yose
2. Amahoro ku isi
Noheli nisakaze amahoro mu miryango y’isi yose. Icyo YEZU KRISTU yavukiye, ni ugushinga Ingoma y’Amahoro izahoraho iteka. Ivuka rye ryateye ibisingizo byinshi mu ijuru kuko ab’ijuru babonaga ko noneho habonetse uburyo bwo gusabana n’abo ku isi. Imana yari yarabwiye abasokuruza bacu ku buryo bwinshi ikoresheje abahanuzi, ariko kumenyekana kwayo mu isi byari bikiri kure kugeza ubwo mu minsi y’imperuka yagombye kohereza Umwana wayo w’ikinege nk’uko isomo rya kabiri ryabitubwiye. Nta mahoro yarangwaga mu bantu, ni YEZU KRISTU waje kuyadusakazamo.
Iyo Ngoma ye y’Amahoro yinjirwamo n’abantu Imana ikunda. Mu gitabo Papa Benedigito XVI aherutse gusohora ku Buzima bwa YEZU akiri umwana, yatekereje kuri iyo ngingo. Muri YEZU KRISTU, abantu Imana ikunda bahorana amahoro. Ariko se hari abo Imana ikunda n’abo yanga? Ntibishoboka. Igisobanuro cy’indirimbo y’abamalayika cyakomeje kwigwa n’impuguke mu bya Bibiliya na Tewolojiya ariko bamwe baketse ko ayo mahoro asakara ku bantu b’umutima mwiza! Icyo Papa adufasha kumva, ni uko igisobanuro cyiza kandi cyizewe cy’igisingizo cy’abamalayika mu ijoro YEZU yavutsemo, ari uko abantu Imana yishimira bigiramo byanze bikunze amahoro. Ni bande Imana yishimira? Papa adufasha kubona urufunguzo rw’icyo kibazo mu ijwi ryaturutse mu ijuru igihe YEZU yabatizwaga rigahogera riti: “Uyu ni umwana wanjye nkunda cyane unyizihira” (Mt 3, 17). Aho ni ho tumenyera uwo Imana ikunda cyane ari na we uyizihira. Ni YEZU KRISTU Umwana w’ikinege w’Imana. Ni We wizihira Imana. Papa asobanura ko impamvu yizihira Imana Se ari uko yuzuza neza ugushaka kwe. Uko kuzuza ugushaka kw’Imana, ni byo bidusabagizamo amahoro.
Isi ntifite amahoro kubera ko yirengagije ugushaka kw’Imana. Yitandukanyije n’Umwana w’Imana wavukiye kudukiza. Ni yo mpamvu hirya no hino hari abantu bari mu kaga n’akangaratete. Nta mahoro bafite. Ababadurumbanya na bo, nta mahoro bafite. Muri abo badurumbanywa, harimo abagize amahirwe yo kumenya YEZU KRISTU. Abo barikomeje kandi ubugingo buhoraho burabateganyirijwe. Bari kumwe na YEZU ku musaraba. Nibakomere muri We. Umuntu wese witandukanyije na We, hari n’igihe kigera akagwa ku gasi. Ni ukuvuga ko nta migendekere myiza y’ubuzima twamutegerezaho. Si iyo yitwa ko aserukiye abandi ku buryo ubu n’ubu! Utifitemo amahoro, ntashobora kuyasakaza mu bandi. Duhora dusabira isi amahoro. Ariko burya icyo tuba twimirije imbere ni uko isi yamenya YEZU KRISTU UMWAMI W’AMAHORO.
3. Urumuri rumurikira umuntu wese uje kuri iyi si
Mu ngingo zose twazirikanamo Noheli, ntihabura iyerekeranye n’ihirwe isi yagize YEZU ayivukiyemo. Isi idafite YEZU, ni umwijima musa. Umuntu udafite YEZU, abundikiwe n’umwijima. JAMBO wigize umuntu ni We wenyine waje kumurikira isi. Barahirwa abamubwirwa bakamumenya bakamukurikira. Umuhanuzi Izayi yatugaragarije ibyishimo byo kurabukwa intumwa y’Inkuru Nziza mu mpinga y’umusozi. Iyo Ntumwa y’Inkuru Nziza iza ivuga amahoro igatangaza amahirwe. Kuyima amatwi, ni ukwivutsa amahoro n’amahirwe. Ni ukwikururira gupfana agahiri n’agahinda.
Ivanjili dusoma kuri Noheli (mu misa yo ku manywa) yibanda cyane ku gusobanura ko JAMBO wigize umuntu yaje ari We Rumuri ruboneshereza umuntu wese uza kuri iyi si. Yaje mu isi ari Urumuri nyamara ngo ab’isi bihitiyemo umwijima. Umwijima wanze kwakira urwo rumuri. Dutangazwa kandi tubabazwa n’ ukuntu umuntu yifitemo n’imbuto y’indurwe yigizayo Urumuri rutangaje. Uko biri kose, iyo ndurwe si ubuzima.
4.Ni ubugingo
JAMBO yifitemo ubugingo kuko ari We ibintu byose bikesha kubaho kandi nta n’ikiremwa na kimwe cyabayeho bitamuturutseho. Ubwo bugingo yari asanzwe abwifitemo kuko yabanaga n’Imana akaba Imana, ni bwo bwari urumuri rw’abantu.
Koko rero, urufunguzo rwo kwinjira mu Rumuri YEZU KRISTU atuzanira, ni ukurembuzwa n’ubugingo busendereye muri We. Ni ukwifuza kubaho muri ubwo bugingo. Ubwo bugingo kandi, si ubuzima bwo ku isi. Ubwo bugingo, ni indunduro y’imibereho yacu mu mubiri. Kubana na JAMBO WIGIZE UMUNTU, ni ukugenda tuvumbura gahoro gahoro inzira igana IJURU. Iyo nzira ntirangwa no kwikundira ibyo ku isi kuva ku mubiri wacu kugera ku byo dutunze.
Uyu munsi nahuye n’abantu bariraga kandi bahangayitse ngo kuko Noheli bagiye kuyizihiza batari kumwe n’ababo ngo bitabye Imana muri uyu mwaka urimo urangira! Mu bihugu by’i Burayi cyane cyane muri Espagne (ni ho nzi neza), Noheli ishyira imbere amafunguro ahuza umuryango wose cyangwa inshuti. Kuyizihiza uri wenyine cyangwa habura bamwe mu bawe, ni agahinda gakomeye. Ariko se koko ni iki gikwiye kuduhangayikisha?
5. Ubugingo duhabwa n’ukwemera
Icyatumye YEZU amanuka mu ijuru ni twebwe abantu no kugira ngo dukire. Yamanutse mu ijuru kugira ngo natwe tuzazamuke tugana ijuru. Ukwemera ni ko kudufasha kumva neza icyamuzanye. Kugira ukwemera, ni ko kuzamuka tugana ubugingo nyakuri yaturonkeye. Iyo ubuzima bwacu bushingiye ku mubiri, ku bintu no ku bantu, guhimbaza Noheli bisa n’aho nta cyo bidusigira.
Miryango y’isi yose, nimugire Noheli nziza;
Umuremyi w’isi yose yatashye iwacu mu bantu.
Dore umunezero uturutse ku mahoro
Imana ihaye ibiremwa.
Mu nyigisho Umushumba wa Kabgayi yaraye agejeje ku bakristu, yibanze ku ngingo yo gusaba Nyagasani ngo atwongerere ukwemera. Yabigenje neza dore ko turi no mu mwaka w’ukwemera. Muri ibi bihe, Papa yarashishoje asanga ukwemera kugenda kuba guke mu isi. Yifuza ko muri uyu mwaka twagaruka ku Ndangakwemera yacu kugira ngo twivugurure mu bukristu. Kwivugurura mu kwemera, ni ko kugarukana ubuzima bwuzuye bukomeza kononwa n’ugutandukana n’Imana mu mateka yacu.
Ese ubugingo YEZU KRISTU atuzaniye twabugeraho dute mu gihe mu miryango y’isi yose harangwamo ibimenyetso bya Sekibi ibuza amahoro? Ese ubwo bugingo bwatugeramo bute mu gihe tutabasha kurera neza abana bacu mu kwemera? Aho gusuzugura Imana n’ibyayo ntibizatubyarira amazi nk’ibisusa? Aho amatwara urubyiruko rwihaye kandi rwatojwe n’abarureze nabi mu ngeri zose ntazatugeza aharenga? Kubaka isi tutubaha uwayiremye, ni ukubaka umunara Babeli. Bamwe barihebye kuko babona rwose badashobora gukurikiza ibyo Roho w’Imana abategeka!
6. Jambo yigize umuntu abana natwe
Ntidukwiye gukuka umutima. YEZU KRISTU yaje kubana natwe mu by’iyi si biruhije kandi bihita kugira ngo bitaduhitana ahubwo tubibemo tubiba amahoro, ubugingo n’ubutungane. Koko rero uwamwegereye akamwemera, ntashobora gutsindwa. Ni cyo dukwiye gutoza abana bakiri ku ibere. Uko umuntu akura atabwirizwa YEZU KRISTU, ni ko n’ingeso mbi zo gukora nabi zimushoramo imizi. Hari aho agera akaba nta garuriro. Hari n’abagira amahirwe ibitangaza byo guhinduka bikabakorerwamo ariko kenshi tubona binaturuka ku murimo utarambirwa w’abiyemeje gukwiza Urumuri rwa KRISTU aho bari hose.
URUMURI RURATANGAJE, ntiruteze kuzima. Ntitwihebe. Dukore ibishoboka tuvuge ibyarwo igihe n’imbura gihe. Niturugenderamo kandi tukarutangariza bose, roho nyinshi zizashiduka mu bitotsi zimurikirwe. Umuziro ni ukuvuga iby’Urumuri duhagaze mu mwijima. IMANA YIGIZE UMUNTU iturinde umwijima wose maze URUMURI RUTANGAZE HOSE.
YEZU KRISTU WATUVUKIYE, NAKUZWE ITEKA MU MITIMA YACU.
UMUBYEYI BIKIRA MARIYA WATUBYARIYE UMUKIZA ADUHAKIRWE.
NOHELI NZIZA MU MITIMA, MU BAVANDIMWE NO MU NGO ZACU.


text:
U Rwanda ni igihugu kigizwe númubare munini w’urubyiruko. Imyaka yo hagati ibarwa nk’imyaka 19, kandi hafi 78% by’abaturage bari munsi y’imyaka 35. Nk’uko bivugwa (UN DESA, 2019), impuzandengo y’imyaka mu gihugu ni imyaka 20, kandi hafi 67% by’abaturage bari munsi y’imyaka 30 naho abafite kuva ku myaka 16 kugeza ku myaka 30 bagize hafi 27% by’abaturage bose (NISR), 2018b).
Ubuhinzi nicyo gikorwa nyamukuru cy’ubukungu mu Rwanda. ikigero cya 70% by’abaturage bakora uwo mwuga, naho hafi 72% by’abaturage bakora mu buhinzi. N’ubwo ingamba zitandukanye zo guhuza ibyifuzo by’igihugu zafashwe, ubushomeri mu rubyiruko bukomeje kuba ikibazo gikomeye mu Rwanda. Raporo y’ubushakashatsi bwakozwe níkigo cyígihugu cyíbarurishamibare ku miterere yakazi n’abagakora mu Rwanda mu mwaka wa 2020, ivuga ko umubare w'abanyarwanda bari mu kazi bangana na 56.4% naho ubushomeri mu rubyiruko bukaba ku kigero cya 22.4%.
Nyamara, amahirwe yo kubona akazi ku rubyiruko rwo mu cyaro aracyari make kandi n’akabonetse kaba ari akazi katababeshaho neza. Ni muri urwo rwego dusanga gufasha urubyiruko ruri mu buhinzi bishobora kugabanya ubukene mu cyaro, haba mu rubyiruko no mu bakuze.
Urubyiruko rwo mucyaro nigihe kizaza cyo kwihaza mu biribwa. Nyamara ku isi hose, urubyiruko rutuye mu bice by’ibyaro ni rwo mizero kwihaza mu biribwa kw’ejo hazaza. N’ubwo bimeze bityo ariko, hirya no hino ku isi urubyiruko rucye ni rwo rwibona mu buhinzi bwo mu bice by’icyaro. Urubyiruko rwo mucyaro ruracyahura n'inzitizi nyinshi mu gushaka kwibeshaho. Mu gihe ibiribwa byinshi ku isi bihingwa n’abahanzi bageze mu gihe cyabo cy’ubusaza kandi bakaba bakora ubuhinzi budasagurira isoko, mu bihugu bikiri mu nzira y'amajyambere, abahinzi bakuze ntibakunze gukoresha ikoranabuhanga rishya rikenewe kugira ngo umusaruro w’ubuhinzi wiyongere, kandi ugaburire abatuye isi biyongera kandi ku buryo burengera ibidukikije.
Politiki yo kutagira uwo usiga inyuma ikubiyemo kandi amatsinda yihariye, aho urubyiruko rw’abakobwa n’abafite ubumuga bahagarariwe mu mahuriro afata ibyemezo by’urubyiruko. 50% by'Abanyarwanda bari munsi y’imyaka 20 naho urubyiruko ruri mu kazi (mu cyiciro cy’imyaka15-34) rugizwe na 77% by'abaturage bo mu cyaro.
EICV5 ya 2018 yerekana ko 63% by'igitsina gore bakora bari mu mirimo ijyanye n'ubuhinzi ugereranije na 43% mu bagabo bakora. Amahirwe angana mu buhinzi rero ni ikintu cy'ingenzi mu iterambere rirambye by’umwihariko mu gutanga imirimo, kwinjiza amafaranga no kugabanya ubukene, no kugera ku mibereho myiza yo mu Rwanda. Ikibazo cy’ibanze cy’u Rwanda, by’umwihariko ku rubyiruko, ntabwo ari uguhanga imirimo gusa ahubwo ni guhanga imirimo ya nyayo yagabanya ubukene. Uyu munsi ubuhinzi butanga imirimo ingana na 33% yimirimo mishya yose yahanzwe mu bukungu bw’u Rwanda (2018 EICV5).
Ibyifuzo byinshi ko ubuhinzi bwarushaho gutanga akazi (cyane cyane ku rubyiruko), ndetse no kugira uruhare mu guhindura ubukungu n’ubuzima bw’abanyarwanda (cyane cyane abakene benshi, benshi muri bo bakaba ari abagore), bituma uburinganire n’urubyiruko bigomba kwitabwaho mu buhinzi byanze bikunze.
RYAF yatangijwe ku mugaragaro tariki ya 3 Gicurasi 2016 ku bufasha bwa Leta y’ u Rwanda ibinyujije muri Minisiteri y’ubuhinzi n’ubworozi (MINAGRI) ku bufatanye kandi n’ishami ry’umuryango w’abibumbye ryita ku Ubuhinzi n’ibiribwa ku Isi (FAO) n’abandi bafatanyabikorwa. Yashyizweho kugira ngo ifashe mu guhindura imitekerereze y’urubyiruko mu bijyanye n’ubuhinzi, kugira ngo Ubuhinzi bwa mpinge ndye ahubwo bube ubwa mpinge neza, nsarure neza, mbone ibitunga umuryango kandi ngurishe no ku isoko mu buryo burambye.
RYAF yashinzwe nk’ihuriro ry’urubyiruko rw’abakoresha ruri mu bushabitsi bujyanye n’ubuhinzi n’ubworozi. RYAF ikorera mu gihugu hose, ikaba ishinzwe kurengera no kuvuganira Inyungu z’urubyiruko rwose ruri muri Agribusiness (Urubyiruko ruri mu buhinzi n’ubworozi by’ibanze, urubyiruko ruri mu gice cyo Kongerera agaciro umusaruro, abatanga serivisi ndetse n’abacuruza inyongeramusaruro mu buhinzi, tutibagiwe n’abatanga serivisi z’ikoranabuhanga mu buhinzi) kugirango habe guhuza no Kongerera ijwi imiryango y’urubyiruko ruri mu buhinzi n’ubworozi biganisha ku bucuruzi (Agribusiness).
Kugirango tugere kuri iyi ntumbero, ihuriro rihuza amatsinda ya ba rwiyemeza mirimo b’urubyiruko, amakompanyi/sosiyete, amakoperative, ndetse n’abantu kugiti cyabo kugirango bisuzume niba koko Ubuhinzi/bworozi bakora buri mu ntumbero y’ubuhinzi bukenewe bityo uko kwisuzuma kukazatanga impinduka nziza mu iterambere ry’ubuhinzi yaba ku giti cyabo cyangwa ku gihugu muri rusange. Inshingano z’ayo matsinda y’urubyiruko zikaba ari izo gufasha ndetse no gukangurira urundi rubyiruko yaba ari urwo mu mujyi cyangwa urwo mu cyaro, kumva no gusobanukirwa ibyiza byo kwihuriza hamwe, guhinga/korora neza biganisha ku kwongera umusaruro ndetse biganisha ku isoko ariko nanone bigashingira no ku mahirwe ari mu buhinzi muri iyi iminsi.


text:
Hashize iminsi mike sosiyete y’itumanaho ya Airtel Rwanda n’iya Mobile Money Rwanda Ltd bihuuje imikoranire ku buryo umuntu ukoresha umwe muri iyi mirongo ashobora koherereza uwo ku wundi amafaranga, ibintu bitakundaga mbere.
Kuwa 26 Gicurasi 2022 nibwo hamuritswe ku mugaragaro ubu buryo bushya bwo kohererezanya amafaranga hagati y’abakoresha Airtel Money na Mobile Money kandi nyamara ibi ari ibigo byari bisanzwe bihanganiye abakiriya.
Ubu buryo bwiswe eKash, buha umuntu ukoresha Airtel Money ubushobozi bwo koherereza amafaranga mugenzi we ukoresha MTN Mobile Money kandi acibwe amafaranga angana n’ayo yari gucibwa iyo yoherereza mugenzi we basangiye umurongo w’itumanaho.
Ibi bikorwa byo kohererezanya amafaranga hagati y’abakoresha iyi mirongo ibiri y’itumanaho bazajya bigenzurwa n’Ikigo gitanga serivisi zo guhererekanya amafaranga hifashishijwe ikoranabuhanga, RSwitch ndetse na Banki Nkuru y’Igihugu.
Umuyobozi wa Airtel Mobile Commerce, Jean Claude Gaga aherutse gutangaza ko iyi mikoranire igizweho nyuma y’imyaka isaga itatu y’ibiganiro n’inama zahuzaga impande zombi kandi ko byakozwe mu rwego rwo guhaza ibyifuzo by’abakiliya.
Ati “Byasabye ibiganiro by’impande zitandukanye, inama nyinshi n’amahugurwa, aho twafashe umwanzuro wo kuvuga ngo twese duhangana kubera umukiliya umwe, twasanze tugomba guhangana ku bindi ariko bitari iby’ibanze.”
“Icyo twemeje ni ukujya ku muhuza wa twese ariwe R-switch, iki kigo nacyo kigenzurwa na Banki Nkuru y’u Rwanda nk’uko bimeze no kuri twe, icya kabiri byadusabye guhuriza hamwe abafatanyabikorwa bacu. Ibi ni ibintu byamaze igihe nibura kiri hejuru y’imyaka itatu.”
Kugira ngo wemererwe gukoresha izi serivisi, bisaba kubanza kwiyandikisha aho wemera amategeko n’amabwiriza yashyizweho n’umuyoboro ukoresha ukanda *182*11# ubundi ugakurikiza amabwiriza.
Igihe umaze kwiyandikisha ushaka gutangira kohereza amafaranga ukanda *182*1*2# ugakurikiza amabwiriza.
Umuyobozi wa Mobile Money, Chantal Kagame yavuze eKash atari amahirwe bahaye Abanyarwanda ahubwo ari uburenganzira bwabo.
Abakoresha iyi mirongo bemeza ko kuba byahuje bigiye kuborohera cyane ko muri Kigali byagoranaga kubona umuntu ukoresha Airtel Money nkuko Singirankabo yabigarutseho.
Ati “Hari igihe umuntu yabaga afite amafaranga kuri Airtel Money ukabura neza icyo wayamaza hano mu mujyi wa Kigali, kuko benshi bakoresha Mtn Mobile Money. Kuba byahujwe bizadufasha cyane.”
Umwe mu aba-agent ba MTN utashatse gutangaza imyirondoro ye yavuze ko mbere hariho ihangana hagati y’ibi bigo bibiri ku buryo byagoranaga ko umuntu abikorera byombi ariko yizera ko bigiye kujya ku murongo bakaba bakagura n’ishoramari.
Ati “Byagorana kumva uburyo ibi bigo byahanganagamo, uziko wasangaga umu-agent wa MTN atemerewe gucuruza Airtel Money. Kuba byahuje biratuma twagura n’ishoramari ryacu rwose.”
U Rwanda rutangiye gushyira imbaraga mu bikorwa byo kwishyurana no kugura ibintu bitandukanye hakoreshejwe ikoranabuhanga aho guhererekanya amafaranga ku ntoki kandi imibare ya Banki Nkuru y’Igihugu, BNR igaragaza ko iyi nzira shya igenda irushaho gucengera mu baturage uko imyaka iza indi igataha.
Iyi banki igaragaza ko agaciro k’ibikorwa byo kwishyurana hakoreshejwe ikoranabuhanga ugereranije n’Umusaruro mbumbe w’Igihugu (GDP) mu 2021 kageze kuri 95,5% kavuye kuri 57.6% muri Kamena 2020.
Impuguke mu bukungu zigaragaza ko kuba aba bantu bakoresha ikoranabuhanga rya ‘Mobile Money’ batabashaga kohererezanya amafaranga muri gihe umwe akoresha Airtel Rwanda undi agakoresha Airtel Rwanda byari inzitizi ku bukungu.
Uyu munsi umuntu ukoresha MTN Mobile Money yashoboraga kubitsa cyangwa akabikuza kuri konti ye yo muri banki, ndetse akishyura ibicuruzwa bitandukanye akoresheje telefoni, bivuze ko iby’ibanze akenera mu buzima yashoboraga kubigura bitabaye ngombwa ko afata amafaranga mu ntoki.
Inzitizi zavukaga igihe yashakaga koherereza amafaranga umuvandimwe we ukoresha Airtel Money amafaranga ndetse bikaba intandaro yo gutandukira muri uru rugendo rwa ‘Cashless’ kuko byamusabaga kubanza kubikuza aya mafaranga afite kuri telefone akayamushyikiriza mu ntoki cyangwa akayohereza binyuze k’umu-agent wa Airtel Money ariko yabanje kuyabikuza.
Inzobere mu bukungu, zigaragaza rero ko kuba iki cyemezo cyo guhuza imirongo yombi kije mu gihe cyiza kandi cyitezweho inyungu nyinshi zirimo no gukomeza gushimangira gahunda u Rwanda rwihaye rwo kwimakaza ubukungu aho amafaranga ahererekanwa hakoreshejwe ikoranabuhanga.
Abahanga bagaragaza kandi ko bizongera abakoresha ikoranabuhanga mu bikorwa byo guhererekanya amafaranga cyane ko nta n’icyahindutse mu biciro. Kandi umubare w’abakoresha iryo koranabuhanga niwiyongera ibi bigo bizarushaho kugira umubare w’amafaranga menshi ahererekanywa byunguke ndetse n’abakiliya bunguke kuko bazaba boroherejwe.
Raporo ya BNR y’ibikorwa byo mu 2021 igaragaza ko ikigereranyo cy’ingano y’ibyishyuwe n’umuturage umwe hakoreshejwe ikoranabuhanga cyageze kuri 81,1% kivuye kuri 47,4% muri Kamena 2020.
Umubare w’abakoresha telefoni mu kwishyurana mu buryo buhoraho nawo wiyongereyaho 25% uva ku bantu 4,915,320 muri Kamena 2020 ugera ku bantu 6,129,624 muri Kamena 2021.
Umubare w’ibikorwa byo kwishyurana hakoreshejwe telefoni byiyongereye ku kigero cya 42% biva kuri 299,013,452 muri Kamena 2020 bigera kuri 424,792,238 muri Kamena 2021.
Kugeza ubu umubare w’abakoresheje serivisi za banki hifashishijwe telefoni wiyongereyeho 13% bava kuri 2,604,052 mu gice cya mbere cy’umwaka wa 2020 bagera kuri 2,951,186 mu gice cya mbere cy’umwaka wa 2021. Mu gihe agaciro k’ibikorwa kiyongereyeho 98% kava kuri miliyari 105.8 Frw kagera kuri miliyari 209.8 Frw.


text: Urugi rwa bisi, nanone rwitwa umuryango uringaniye.Yerekeza ku mubiri wumuryango iyo imeze neza, ikamenya kuzamuka mu ndege hamwe numuryango wumuryango wimpande zombi cyangwa umubiri winama.Mubigaragara, nta tandukaniro ryindege riri hagati yumubiri wumuryango.Nubwoko bwumuryango winjizwemo.Umubiri wumuryango ujya imbere ninyuma unyuze muri gari ya moshi, hanyuma ukagenda ibumoso n'iburyo.Nubwoko bwinzira ebyiri zigenda kumubiri.Urugi rwa bisi ya Maglev ninzugi ya bisi yintoki ihujwe na maglev ikoresheje igishushanyo mbonera, kandi imbaraga zitangwa binyuze mumaguru kugirango tumenye kugenzura byikora kandi byubwenge kumuryango wa bisi.


text:
Rulindo: AJECL yasabye urubyiruko guhindura imyumvire
Umuryango AJECL (Association des Jeunnes de Saint Charles Lwanga), umaze iminsi itanu uhugura urubyiruko rwo mu mirenge ine yo mu Karere ka Rulindo, ku bijyanye no kwihangira imirimo ukaba urusaba kwikuramo imyumvire y’uko uhaye urubyiruko inkunga aba ayitaye. Umuryango AJECL, watangiye mu mwaka wa 2004, ukaba ugamije kubaka umuco w’Amahoro, aho unafite gahunda ya GWIZAMAHORO 2100 ukomeje gusakaza mu baturage hirya no hino mu Rwanda binyuze mu matsinda ya GWIZAMAHORO Club. Uwashinze uyu muryango ari we Padiri Iyakaremye Théogène ukorera ubutumwa muri Paruwasi ya Ruhuha aho ashinzwe by’umwihariko urubyiruko, avuga ko kimwe mu bibuza amahoro ari ubukene, iyi ikaba ari yo mpamvu bari gushyigikira urubyiruko baruhugurira kwihangira imirimo, hanyuma bakarutera inkunga irufasha gutangi


text:
Ubwo Polisi y’u Rwanda yashingwaga mu mwaka wa 2000, gukorana n’abaturage yabigize imwe mu nkingi igenderaho mu gukumira no kurwanya ibyaha igamije kurushaho kubungabunga umutekano w’abaturage no kubateza imbere.
Imikoranire ya Polisi y’u Rwanda n’abaturage inagamije kubashishikariza kwikemurira ibibazo, ndetse bakanagira uruhare mu kwiteza imbere aho batuye.
Kuva ubu buryo bwo gukorana n’abaturage mu gukumira no kurwanya ibyaha bwatangizwa mu myaka 17 ishize, bwatumye u Rwanda rugaragara nk’igihugu gitekanye nk’uko ibyegeranyo byaba ibyo ku rwego rw’akarere ndetse no ku rwego mpuzamahanga bibigaragaza, u Rwanda rukaba ari kimwe mu bihugu abaturage bumva batekanye, bashobora gutembera igihe cyose no mu masaha y’ijoro, kandi bakaba bafitiye icyizere inzego z’umutekano.
Inkuru y’Imitavu itari izwi
Imitavu ni itorero ry’abana bagera ku 100 bari hagati y’imyaka 6 na 15, rikorera ibikorwa byaryo mu murenge wa Gahara, akarere ka Kirehe. Ibikorwa byaryo bikaba byaragize uruhare mu guhindura imitekerereze y’abaturage, nabo bagahagurukira kugira uruhare mu gukumira no kurwanya ibyaha aho batuye.
Itorero Imitavu rimaze imyaka 8 rishinzwe, mu mwaka wa 2014 ubwo Polisi y’u Rwanda yashyiragaho amarushanwa y’ibihangano bitandukanye bishishikariza buri muturage kugira uruhare mu gukumira no kwirinda ibyaha, ryaje gutsinda ayo marushanwa kubera indirimbo yaryo yashishikarizaga abantu kugira uruhare mu kwicungira umutekano, rihabwa ibihembo bitandukanye.
Ubu, baba abayobozi b’inzego z’ibanze, abaturage ndetse na Polisi ikorera mu karere ka Kirehe, bavuga ibigwi iri torero, uko ibikorwa byabo byahinduye Umurenge wa Gahara nk’umwe mu mirenge y’icyitegererezo irangwamo umutekano, kandi mbere ariwo warangwagamo ibyaha byinshi.
Uyu murenge utuwe n’abaturage bakabakaba ibihumbi 80, ahanini b’abahinzi borozi, ukaba ari umwe mu mirenge 12 igize akarere ka Kirehe, ukaba uhana imbibi n’ibihugu bya Tanzaniya n’u Burundi, ikaba ari nayo mpamvu ugaragaramo imipaka aho imitere yayo iha icyuho cyangwa ikoreshwa n’abinjiza ibiyobyabwenge mu gihugu.
Uwashinze akaba n’umuyobozi w’itorero Imitavu witwa Dufitumukiza Fiston w’imyaka 26, avuga ko mu myaka 8 ishize batangiye iki gikorwa cyo guhuriza hamwe aba bana bakabashishikariza kugira uruhare mu gukumira no kurwanya ibyaha no kugira umutima wo gukunda igihugu, bahura buri wa gatandatu bakajya inama y’uko bashishikariza bagenzi babo ndetse n’abantu bakuru kugira uruhare mu gukumira no kurwanya ibyaha, cyane cyane ibiyobyabwenge, ihohoterwa rikorerwa abana n’irishingiye ku gitsina.
Yaravuze ati:”Ubutumwa bwabo bwo kwirinda ibiyobyabwenge n’ibindi byaha akenshi, babunyuza mu bihangano byabo birimo imivugo n’indirimbo. Kugeza ubu, ubu butumwa bwuviswe na benshi barimo n’ababyeyi babo ndetse na bagenzi babo bigana mu mashuri aho biga.”
Aba bana mu biganiro bagirana, banatanga amazina y’abaturage baturanye mu midugudu yabo bacuruza bakanakoresha ibiyobyabwenge, kandi nk’uko Polisi ikorera mu karere ka Kirehe ibitangaza byabyaye umusaruro ushimishije, kuko byatumye hafatwa ababyishoramo, cyane cyane ababyinjizaga babinyujije muri Gahara nk’imwe mu nzira yabyo yabisakazaga mu karere kose.
Umuyobozi wa Polisi mu karere ka Kirehe Superintendent of Police (SP) James Rutaremara yaravuze ati:”Hari n’umwe muri aba bana watanze amakuru avuga ko umwe mu babyeyi be acuruza ibiyobyabwenge, aya makuru yaje gutuma uwo mubyeyi afatwa, ashyikirizwa ubutabera ahamwa n’icyaha ubu akaba yarakatiwe ari kurangiza ibihano bye.”
Kugirango ubu bukangurambaga bugere kuri bose, hari n’igihe abafatiwe mu biyobyabwenge no mu bindi byaha berekanwa mu ruhame, bagasaba imbabazi abaturage kandi bakiyemeza kutazabisubira.
Ubu ibikorwa by’aba bana bitangiye no kugezwa mu mirenge ituranye na Gahara ya Gatore, Kigarama na Nyamugari.
Kuri iyi ngingo Dufitumukiza yaravuze ati:”Dufite gahunda yo kugeza ibikorwa by’Imitavu mu karere kose ka Kirehe, ndetse byanadushobokera tukabigeza mu gihugu hose.”
Abaturage ba Gahara nabo bemeza ko ibikorwa by’aba bana byabereye urugero abandi, baba abakuru n’abato, bikaba byaranahinduye imitekerereze ya benshi mu baturage ba Gahara.
Umwe mu baturage ba Gahara witwa Karemera Rodrigue yaravuze ati:”Ibikorwa bibi byaberaga mumiryango yacu byaracitse, kuko iyo aba bana bahuye, barebera hamwe uko umutekano mu miryango no mu baturanyi wifashe. Bamwe muri twe bakuru biradutangaza kandi bikadukoza isoni iyo abana bato nk’aba baje mu ngo zacu bakatwigisha kandi bakatwibutsa inshingano zacu zo kwibungabungira umutekano, bakatwigisha kurengera uburenganzira bwabo no kubuharanira, ndetse rimwe na rimwe bakatwigisha uko tugomba kubana neza mu miryango yacu.”
Yakomeje avuga ati:”Ubu nta mugabo ugihohotera umugore cyangwa umwana, kuko n’ubikoze aba azi ko biri bumenyekane kuko aba bana ntibihanganira ibyaha, twe rero nk’abantu bakuru twumva aba bana bakwiye guterwa inkunga bakageza ibikorwa byabo byiza no mu yindi mirenge.”
SP Rutaremara nawe yemeje ko ibikorwa by’aba bana byatumye “abaturage batongera kwishora mu byaha.”
Yaravuze ati:” Gahara wari umwe mu mirenge warangwagamo ibyaha byinshi, ariko guhera aho aba bana batangiriye kwigisha abaturage, ibyaha byaragabanutse ku buryo bugaragara.”
Imibare igaragaza ko kubera ubu bukangurambaga, kuva uyu mwaka watangira, mu biro 200 by’urumogi bimaze gufatwa mu karere kose nta na kimwe cyafatiwe mu murenge wa Gahara.
Imitavu
Mu rwego rwo gutera inkunga akarere ka Kirehe gukomeza kugera ku ntego yako yo gukumira no kurwanya ibyaha, Polisi y’u Rwanda yagateye inkunga y’imodoka na moto yahawe Umurenge wa Mushikiri, bifasha mu kugenzura uko amarondo akorwa no mu bindi bikorwa byo kubungabunga umutekano.
Umunyamabanga nshingwabikorwa w’akarere ka Kirehe Zikama Eric yavuze ko imikoranire myiza ya Polisi n’abaturage ba Kirehe ndetse n’ibikorwa by’Imitavu byabyaye umusaruro.
Yaravuze ati:”Twamaze kubona uruhare rw’ibikorwa by’Imitavu mu murenge wa Gahara, turizera ko ibikorwa byabo nibigera no mu yindi mirenge nk’uko turi kubiteganya abantu bazahindura imitekerereze bakareka kwishora mu byaha.”
Abaturage banafite icyizere ko ibyaha bizagabanuka muri aka karere kubera ubufatanye buri hagati ya Polisi z’ibihugu by’u Rwanda na Tanzaniya cyane cyane kurwanya ibiyobyabwenge ku mpande zombi.
Inzego za Polisi z’impande zombi mu minsi ishize ziyemeje gufatanya mu gukora imikwabu yo kurandura no guca burundu ahahingwaga urumogi ku ruhande rw’Igihugu cya Tanzaniya
Source : RNP


text:
1. Ubwiza bwiza bwo gukoraho sensor yerekana amajwi mumavuta ya feza (kuruta karubone) yihishe mubitabo byubuyobozi kugirango igitabo gikore neza.
2. Gusunika buto yijwi module iri munsi yubwoya bwinyamaswa, ntibigaragara mumapaji, birushijeho kuba byiza kandi byiza kubishushanyo.
3. Uruziga ruzengurutse rutuma umwana agira umutekano mugihe akina cyangwa yiga hamwe nigitabo cyamajwi.
4. 3 mubitabo 1 byamajwi yibitabo byamajwi bihuza amajwi yinyamanswa yabanje kwandikwa, ubwoya bwinyamaswa nibishusho byamabara, bikomeye mubyigisho byumwana hakiri kare nubwenge no gukura mubitekerezo.
5. Ibirimo byose, indimi, ingano yo gusunika buto na page, ingano yigitabo irakora ukurikije icyifuzo cyawe.


text:
Amasomo: Ap 7, 2-4.9-14;
Ps 23;
1Jn 3, 1-3;
Mt 5, 1-12a.
Dusanzwe tumenyereye ko buri cyumweru iyo misa ijya guhumuza batubwira abatagatifu Kiliziya izahimbaza mu cyumweru kiba kigiye gutangira. Bityo hakaba hari abatagatifu bibukwa buri munsi, mu cyumweru ndetse no mu kwezi. Uyu munsi wo noneho ntabwo kiliziya yibuka umutagatifu uyu n’uyu dusanzwe tuzi izina gusa, ahubwo yibuka abatagatifu bose, abo tuzi kuberako Kiliziya yabashyize ku rutonde rw’abatagaitifu, ndetse na babandi tutazi amazina kuko batari ku rutonde rw’abatagatifu, mbese ba bandi bazwi n’Imana yonyine, yo imenya ibyihishe, yo igenda ikagera no ku nkebe z’imitima yacu. Urugero ni cya gisambo kiza, kimwe cyari kibambanywe na Yezu. Abo nyine ni babandi Mutagatifu Yohani yatubwiraga mu gitabo cy’Ibyahishuwe, ko yabonye imbaga nyamwinshi y’abantu, umuntu atashobora kubarura, iturutse mu mahanga yose, mu miryango yose, mu bihugu byose, no mu ndimi zose.
Bakiristu bavadimwe, ubutagatifu, nta kindi nyine ni ukugira umutima utagira ivangura iryo ariryo ryose, ni ukugira umutima wakira abantu bose kimwe nk’uko Imana ibigenza. Mu yandi magambo ni ugukunda Imana, ukanakunda mugenzi wawe nk’uko wikunda ubwawe. Ese twebwe aho ntabo tujya dushyira ku ruhande tubitewe n’uko tudasa? N’uko tudahuje igihugu? N’uko nta masano dufitanye? N’uko tutavuga ururimi rumwe? N’uko tudasangiye inyungu runaka?
Mu ntangiriro za Kiliziya, uno munsi wahimbazwaga nyuma gato y’iminsi mikuru ya Pasika na Pentekositi kugirango bagaragaze ko iyo bahimbaza abatagatifu aba ari umutsindo wa Yezu Kristu, we watsinze urupfu akazuka, baba bahimbaza mu bamwemeye. Ihimbaza ry’Abatagatifu bose ku itariki ya 01 Ugushyingo buri mwaka, ryaba ryaratangijwe na Papa Grégoire III (+741), ahagana mu kinyejana cya munani. Mu mwaka wa 835 akaba ariho Papa Grégoire IV yasabye ko umunsi mukuru w’abatagatifu bose wajya wizihizwa ku isi yose.
Guhimbaza umunsi mukuru w’abatagatifu bose, ni umwanya mwiza wo kugaragaza ubumwe dufitantanye n’abatuye Kiliziya yo mu ijuru. Burya imbibi za Kiliziya ntabwo zigarukira aho amaso yacu ashobora kureba honyine. Bavugako Kiliziya irimo ingeri eshatu. Kiliziya ya mbere ni twebwe abari mu rugendo hano ku isi. Kiliziya ya kabiri igizwe n’ababandi bitabye Imana, nyamara bakaba batari basukuye bihagije byatuma babona Imana, ubungubu bakaba bakiri mu isukuriro aho dukunze kwita purugatori. Kiliziya ya gatatu ari nayo ya nyuma igizwe na babandi bamaze gukira ikitwa amarira n’amagorwa yose. Ni babandi nyine Mutagatifu Yohani yatubwiraga mu isomo rya mbere ko bameshe amakanzu yabo bayezereza mu maraso ya Ntama. Ni babandi kandi Yezu yatubwiye mu ivanjili ko ko bahirwa niba batukwa, bakanatotezwa bazira ubutungane. Abo nyine nibo duhimbaza uyu munsi. N’aho ba bandi bakiri mu isukuriro nibo tuzasabira ejo ubwo tuzaba dusabira abitabye Imana bose.
Bakiristu bavandimwe, ese twebwe ubu turasukuye, ku buryo umwanya uwariwo wose dushobora kubona Imana? Ese nari nigera narimwe ntotezwa nzirako nagize neza? Ese hari umuntu wari wampora kuvugisha ukuri? Cyangwa aho sijye waba uri kabuhariwe mu gutoteza abandi?
Niba dushaka kuzabona Imana nk’uko mutagatifu Yohani yabitubwiye mu isomo rya kabiri, ni uko duhinduka tukemera gukurikira Yezu, tukemera gutererana umusozi nawe, tukemera ibyo atubwira. Mu ivanjili, yagize ati: ‘‘Hahirwa abakene ku mutima, hahirwa abiyoroshya, hahirwa abababaye, hahirwa abasonzeye ubutungane bakabugirira inyota, hahirwa abagira impuhwe, hahirwa abakeye ku mutima, hahirwa abatera amahoro, hahirwa abatotezwa bazira ubutungane…’’ Akenshi, iyo twumvise zino ngingo z’interahirwe, twumva zitinjira mu bwenge bwacu. Tubona zihabanye n’ubuzima tubamo buri munsi. Kuvugango hahirwa umukene, hahirwa ubabaye, abenshi babifata nko gushinyagura
. Umwanditsi w’Ivanjili Matayo, yongereyeho ko ari ‘abakene ku mutima’. Abangaba nyine ni ba bandi bakennye Imana, ba bandi bumvako batihagije, mbese ba bandi birundurira mu Mana. Kandi umukiro wabo nta n’ubwo ari uwo kuri ino si, ahubwo Yezu yababwiyeko ingororana yabo izaba nyinshi mu ijuru.
Ese twebwe tujya twumva dukeneye Imana? Cyangwa iratuderanja? Ese aho amategeko yayo ajya adushimisha cyangwa aratubangamira? Kimwe mu bishuko bya kino gihe, ni ukumvako Muntu yihagije, ko nta Mana akeneye. Ubu Imana y’abantu yahindutse ikoranabuhanga, byose ryarabikemuye ku buryo abenshi bumva nta Mana bagikeneye. Hari n’abareba ibitangaza ikoranabuhanga rikora, bagasigara bavugako n’isi itaremwe n’Imana
. Nyamara ntibibuke ko batihaye kubaho, ntibibukeko batihaye n’ubwo bumenyi. N’umunyarwanda yabimenye kare ubwo yemezaga ko: Imana irema n’abantu bakaremarema. Ibyo bigasobanura ko ntawe urusha Imana amaboko. Ya Mana ishobora guhindura bimwe isi yita amarira ibyishimo n’ihirwe ridashira, icyo twita urupfu, umuryango winjiza mu buzima bw’iteka
It is stable at 90°C in an inert atmosphere.never A few times cialis without prescription.
.
Bakiristu bavandimwe, ziriya ngingo zose z’interahirwe, twebwe ntabwo ubwacu twenyine twazishoboza
. Buriya zose uko zingana, Yezu wenyine niwe washoboye kuzigaragariza mu buzima bwe. Nyamara nk’uko Musa yazamutse umusozi agiye kwakira amategeko, na Yezu uno munsi yawuzamutse kugira ngo adusobanurire induduro y’ubuzima bw’abemeye Imana by’ukuri kandi bakabo bakurikiza amategeko yayo, ni we Musa mushya, ni we waje kutuvana mu bucakara bw’ino si ngo azatugeze mu ijuru kwa Se aho tuzabaho mu buhirwe budashira. Nituza kumuhabwa mu kimenyetso cy’umugati, tuze kumusaba kumukomeraho. Bazina bacu batagatifu, mudusabire. Amen.
Padiri Fidèle NSHIMIYIMANA
Paruwasi Nkanka


text:
Abana babiri bo mu mudugudu wa Miyange, akagari ka Mataba mu murenge wa Nyamiyaga, baguye mu cyobo barapfa kuri uyu wa Gatandatu mu gihe ababyeyi babo bari bagiye gusenga.
Aba bana b’abahungu bapfuye umwe yari afite imyaka ine undi afite itanu, bakaba baguye mu cyobo cya metero eshanu z’uburebure. Iki cyobo kiri mu ishyamba riri hafi y’iwabo byacukuwe mu rwego rwo kurwanya isuri.
Umunyamabanga Nshingwabikorwa w’Umurenge wa Nyamiyaga, Kalisa Claudien yavuze ko iperereza ryatangiye gukorwa ku bufatanye bw’ inzego zitandukanye kugira ngo hamenyekane iby’uru rupfu.
Hari andi makuru avuga ko nyina w’abana yari yababwiye ko barajya gusura kwa Nyirakuru hakurya y’iryo shyamba, bigakekwa ko abana bashatse kugenda mbere ngo ababyeyi babo baze kubasangayo, bikarangira baguye mu cyobo cy’amazi.
Imirambo y’abana yajyanywe ku bitaro bya Byumba ngo ikorerwe isuzuma.


text:
Kuvuga ko umuntu ari igikenya, atazisazira, ni ibintu bibi. Umuntu w’umunyamugisha ni ufite amahirwe yo kuramba, akagera mu zabukuru, akaba umusaza cyangwa umukecuru, hanyuma akazagera mu bukambwe.
Hanze aha ni kenshi wumva umuntu avuze ati «Mureke umusaza atambuke!» Wajya kureba uwo musaza ugasanga ni umusore cyangwa umugabo w’injege, icyakora bigaragara ko yifashije. Ugasanga byari uburyo bwo kumwubaha gusa !
Ni ryari umuntu aba ageze mu za bukuru ?
Umusaza cyangwa umukecuru ubundi ni umuntu wese urengeje imyaka 60 y’ubukure, nubwo hari abantu badakunda kwitwa gutyo, badashaka kugaragara nk’abageze mu zabukuru.
Imyaka yo kujya mu kiruhuko cy’izabukuru (pansiyo) igiye itandukanye bitewe n’amategeko y’ibihugu. Kenshi ni hagati ya 60 na 65, nubwo hari abajya mu kiruhuko mbere kubera imvune batewe n’imirimo igoranye bakoze, kimwe n’uko hari abarenza imyaka 65 bagikora bitewe n’imirimo. Kenshi abanyapolitiki bajya mu kiruhuko cy’izabukuru kubera intege nke z’umubiri, atari ukubera imyaka runaka.
Mu Rwanda, imyaka yo kujya muri pansiyo ni 65. Naho abageze mu za bukuru mu Rwanda bajya kuba ibihumbi 600 kuri miliyoni hafi 13 zituye igihugu.
Imibereho myiza y’abageze mu zabukuru ni inshingano yacu twese
Abageze mu zabukuru ni ababyeyi bacu, ni bakuru bacu. Ni twe ubwacu tugomba kubitaho, mbere y’uko biba inshingano ya Leta n’inzego zayo.
Ku bw’imibanire mbonezabupfura ndetse no ku bw’amategeko, ababyeyi bafite inshingano zo kwita ku bana babyaye kugeza igihe bazashoborera kwirwanaho. Na none, abana bamaze kugira aho bigeza, bafite inshingano zo kwita ku babyeyi babo, cyane cyane iyo batagifite ubushobozi buhagije bwo kwirwanaho.
Ntibigomba no kuba inshingano y’abana ku babyeyi gusa, ni n’inshingano ku baturanyi ndetse n’aho duhurira n’abageze mu zabukuru aho ari ho hose.
Umunyarwanda yaravuze ngo “akebo kajya iwa mugarura.” Mu Ivanjiri na ho haranditse ngo “ibyo wifuza ko abandi bakugirira, nawe ujye ubibakorera.” Koko rero, uyu munsi ni abo basaza n’abakecuru, ni abo bakambwe ariko ejo ni twe, ni jye nawe. Nta bundi buryo bwo kuramba, uretse kwemera gusaza ! Twese ni yo nzira. Kutagerayo ni amahirwe make kandi ugezeyo akenera kwitabwaho n’abagifite intege.
Leta yakoze byinshi tuyishimira
Kuba icyizere cyo kuramba gikomeza kwiyongera ni uko abaturage bashobora kubaho mu mahoro batuje, barya neza, batuye heza, bajijutse, bakirinda indwara kandi barwara bagashobora kwivuza vuba kandi neza.
Gahunda nyinshi z’igihugu zatumye ibi bishoboka, harimo ubwisungane mu kwivuza no kwegereza abaturage amavuriro afite imiti n’ibyangombwa bikenewe.
Mu guteza imbere imibereho myiza y’abageze mu zabukuru mu Rwanda, Leta yakoze n’ibindi byinshi birimo kwemeza Politiki y’Igihugu y’Abageze mu za bukuru muri Gicurasi 2021.
Leta kandi yemeje Amasezerano y’inyongera ku Masezerano Nyafurika y’Uburenganzira bwa Muntu ku Burenganzira bw’Abageze mu zabukuru yo kuri 31 Mutarama 2016. Ayo Masezerano y’inyongera akaba ubu abarirwa mu mategeko y’u Rwanda.
U Rwanda kandi rwashyizeho muri 2018 ikigega EJO HEZA gishoboza buri muturage wese uri mu Rwanda, atari abakozi bakorera umushahara gusa, gushobora kwiteganyiriza izabukuru, buri wese mu bushobozi bwe, hatitawe ku myaka umuntu afite.
Itegeko N0 27/2016 ryo kuwa 8 Nyakanga 2016 rigena imicungire y’umutungo w’abashakanye, impano n’ubuzungure, na ryo ryita ku busugire bw’abageze mu zabukuru aho ribaha uburenganzira bwo gukomeza gutungwa n’ibyo baruhiye, rikabarengera mu gihe haba hari abana bashaka kubacuza utwabo.
Leta kandi yashyizeho Urubuga Ngishwanama rw’Inararibonye z’u Rwanda (Rwanda Advisory Elders Forum- REAF), bigaragaza ko yitaye ku ishema n’ubushobozi by’abageze mu za bukuru kuko bagifite umusanzu wo guha igihugu cyabo mu rugendo rw’iterambere.
Mu mwaka wa 2018, Leta y’u Rwanda yafashe icyemezo cyo kuzamura amafaranga ya pansiyo ahabwa abari mu kiruhuko cy’iza bukuru biteganyirije mu kigega cyayo, RSSB. Abakiraga ka pansiyo gato ni bo bongerewe kurusha abakira pansiyo itubutse.
Hari abatakira pansiyo kuko batigeze bakorera umushahara, kimwe n’abakoreye umushahara ariko ntibiteganyirize, nyamara bikaba bigaragara ko bafite ibibazo bikomeye by’imibereho, bakaba batishoboye, kenshi bakaba nta n’uwo bafite wo kubitaho. Abo Leta yabageneye inkunga y’ingoboka ituma bashobora gusindagira, iminsi ikicuma (direct support).
Mu kwereka abageze mu zabukuru ko ari abaturage nk’abandi, ko bagifite umwanya n’uruhare mu gihugu cyabo, Leta yiyemeje kujya ihimbaza umunsi mukuru mpuzamahanga ngarukamwaka w’abageze mu zabukuru. Uwo munsi wizihizwa buri mwaka ku itariki ya 1 Ukwakira. Uyu mwaka uwo munsi uzizihizwa ku ka kabiri, ku itariki ya 4 Ukwakira. Insanganyamatsiko yagenwe na MINALOC ikaba igira iti “Abageze mu zabukuru, isoôko tuvomaho”.
Uwo munsi uzizihirizwa mu tugari twose hirya no hino mu gihugu. Ku rwego rw’igihigu, imihango yo kwizihiza uwo munsi izabera mu Karere ka Nyamagabe, Umurenge wa Musange.
Insanganyamatsiko yatoranyijwe na Loni kuri uwo munsi mpuzamahanga w’abageze mu zabukuru muri uyu mwaka ni “Ubudaheranwa n’umusanzu w’abakecuru mu buzima”.
Abageze mu zabukuru bashimira Leta uko yabitayeho by’akarusho mu bihe byari bigoranye by’icyorezo cya COVID-19. Bahabwaga inkingo mbere y’abandi, baterwa inkunga y’ibyo kurya, bigishwa uko bakwitwara, urubyiruko rw’abakorerabushake na rwo rwabitayeho.
Leta ikorana n’imiryango itagengwa na Leta mu kwita no guteza imbere imibereho myiza y’abageze mu zabukuru. Nta shiti ko ubwo bufatanye buzakomeza kuko urugendo rukiri rurerure.
Leta hari ibyo igisabwa gukora
“Umuturage ku isonga” n’abageze mu zabukuru barimo. Leta yiyemeje guteza imbere imibereho myiza ya buri Munyarwanda. Icyerekezo cy’Igihugu 2050 gituma buri wese yizera imibereho myiza mu gihugu gitekanye kandi giteye imbere.
Kimwe n’urubyiruko, abagore n’abakobwa, abafite ubumuga; abageze mu zabukuru na bo bagomba kurebwa nk’icyiciro cyihariye mu muryango nyarwanda. Ni gutyo imiryango nyarwanda yibumbiye muri INSP!R Zamuka isanga ibi bintu bitandatu ari ngombwa cyane, kandi bikaba byihutirwa kurusha ibindi mu guteza imbere imibereho myiza y’abageze mu zabukuru.
Gushyira mu bikorwa Politiki y’Igihugu y’Abangeze mu zabukuru
Iyo Politiki igamije ibintu bine by’ingenzi: gukora ku buryo abagize umuryango nyarwanda bose bumva neza ibyerekeye abageze mu zabukuru, gukora ku buryo ubuzima n’imibereho by’abageze mu zabukuru birushaho kuba byiza, gushyiraho serivisi zihariye zituma abageze mu zabukuru barengerwa kandi bakitabwaho uko bikwiye, guteza imbere no gushyira mu bikora indangagaciro z’imibanire n’ubufatanye hagati y’abageze mu zabukuru n’abakiri bato.
Kugira ngo iyo Politiki ishyirwe mu bikorwa ni ngombwa ko hagenwa ingengo y’imari ihagije (mu bushobozi bw’Igihugu) kandi hagashyirwaho Itsinda Nshingwabikorwa nk’uko byagenwe muri iyo Politiki, kugira ngo rikurikirane ishyirwa mu bikorwa ryayo.
Urwego rwita ku bageze mu zabukuru by’umwihariko
Mu gihe hari Minisiteri y’Urubyiruko, hakabaho Minisiteri yita ku buringanire, abafite ubumuga bakaba bahagarariwe mu Nteko Ishinga Amategeko, ni ngombwa ko hajyaho urwego rwita by’umwihariko ku mibereho myiza y’abageze mu zabukuru, kuko ari igice cy’abaturage cyihariye.
Muri MINALOC hari Ubuyobozi bukuru bwita ku mibereho myiza y’abaturage. Hagiyeho n’agashami bwite kita ku mibereho myiza y’abageze mu zabukuru, byaba byiza, bikagira n’akamaro kurushaho.
Komite z’abageze mu zabukuru
Mu nzego z’ibanze mu gihugu, hari komite z’urubyiruko, iz’abari n’abategarugori, iz’abafite ubumuga n’izindi. Mu rwego rwo kurushaho kwita ku bageze mu zabukuru, ni byiza ko hashyirwaho komite zita by’umwihariko ku bibazi byabo, zishyizweho na bo kandi zigizwe na bo. Ibyo bizatuma bumva bagifite uruhare mu buzima bwabo n’ubw’igihugu, kandi baharanire kwerekana ko bagifite byinshi bashoboye.
Ubuvuzi bwihariye
Politiki y’Igihugu y’Abageze mu zabukuru iteganya ko hagomba gushyirwaho amategeko atuma imibereho yabo irushaho kuba myiza. Hari cyane cyane itegeko rigena uko abageze mu zabukuru bakorana n’ibigo na serivisi by’ubwishingizi, n’itegeko rigena iby’umwihariko mu buvuzi no kwita ku mibereho bigenerwa abageze mu zabukuru. Koko rero, abageze mu zabukuru bakunda kugira indwara zihariye, cyane cyane zimwe zitandura. Ni ngombwa ko bagira n’ubuvuzi bwihariye, hakaba ivuriro n’inzobere ku burwayi bwabo nk’uko bimeze ku bana, nk’uko bimeze ku bagore.
Imyidagaduro
Mu kurwanya ubwigunge butuma abageze mu zabukuru biheba bakabaho nabi, ni ngombwa ko hateganwa uburyo bwo kwidagadura butuma bahura bo ubwabo, bagashobora no guhura n’abakiri bato. Ni ngombwa rwose ko abageze mu za bukuru babaho banezerewe, bakishimira gukomeza kubaho no kwishimira amajyambere y’igihugu bagizemo uruhare.
Gutoza abana agaciro ko kugera mu zabukuru
Nk’uko twabibonye, gusaza ni igice cy’ubuzima. Ni ibya buri wese wagize umugisha wo kuramba. Ni byiza ko mu burere buhabwa abana mu ngo no mu mashuri, batozwa hakiri kare ko kugera mu zabukuru ari iby’agaciro, ko atari impamvu yo guhezwa, ko ahubwo ari ubukungu twese tugomba kwishimira no kubungabunga (Isoôko tuvomaho), cyane cyane ko twese ari ho twerekeza.
Ni inyungu kuri twese
Imibereho myiza y’abageze mu zabukuru hashingiwe ku ngamba za Leta no ku bikorwa by’abagize umuryango nyarwanda bose, ni isoko y’ituze, amahoro n’umunezero mu miryango no mu bayirimo bose.
Mu guteza imbere imibereho myiza y’abageze mu zabukuru, u Rwanda ruzagaragara nk’igihugu giteza imbere abagituye bose, nta n’umwe uhejwe. Mu ntego 17 z’iterambere rirambye (SDGs), intego ya mbere ivuga imibereho myiza (Social Protection) kuri bose, iya gatatu ikavuga ubuzima bwiza (good health and well-being) kuri bose, ku myaka yose. Bityo u Rwanda ruzaba igihugu buri wese yishimiye kubamo no gusaziramo.
Guha umwanya abageze mu zabukuru mu iterambere rusange ry’igihugu, ni inyungu za twese. Bituma bumva bagifite akamaro, ubunararibonye n’ubushobozi byabo twese bikatugirira akamaro. Ibyo bituma abageze mu zabukuru bareka kuba cyangwa kugaragara nk’umuzigo ku gihugu n’imiryango babamo, ahubwo bakaba abafatanyabikorwa mu iterambere.
Nk’uko twabibonye, imibereho myiza, iterambere, ubuvuzi n’ibindi, bizakomeza gutuma umubare w’abageze mu za bukuru ukomeza kwiyongera. Twese dufite inyungu ko hafatwa ingamba za ngombwa hakiri kare. Maze ubwo bwiyongere bukazaba impamvu y’ituze n’ubusabane mu miryango, aho kugira ngo buzaremerere imiryango, maze bukaba impamvu y’ubwumvikane buke n’amakimbirane; aho twese twaba tubangamiwe.
Umwanzuro
Ntidushidikanya ko inzego z’igihugu bireba, cyane cyane MINALOC, MINISANTE na MIGEPROF, zikora kandi zizakomeza gukora ibishoboka byose kugira ngo abageze mu za bukuru barusheho kubaho neza. Hakozwe byinshi dushimira ababigizemo uruhare bose ariko na none haracyari byinshi byo gukora. Uyu munsi bisa n’aho tuvugira abandi, bisa n’aho ibikorwa bikorerwa abandi; nyamara nitureba neza turasanga ari twe twivugira, turasanga ari twe twikorera.
Koko rero, abo ibyo byose bigirira akamaro uyu munsi ni abacu; ejo nitwe ubwacu bizagirira akamaro. Guteza imbere imibereho myiza y’abageze mu zabukuru ni ukwiteganyiriza.


text:
Umukobwa bavuga ko ari isugi igihe cyose atarakora imibonano mpuzabitsina na rimwe mu buzima kandi ko usibye ko ashobora gutakaza ubusugi bitewe n’ibindi bintu bitandukanye birimo impanuka, imikino n’ibindi ndetse hari n’ababeshya ko no kugenda ku igari bishobora gutuma ubusugi butakara.Gusa ubusugi ni kimwe mu bituma umukobwa agira agaciro haba kuri we ndetse no k’uwo azashakana n’ubwo kuri iki gihe kubona uwutarambuwe ubusugi bitakoroha.
Ikinyamakuru The Huffington Post ducyesha ubu bushakashatsi,cyagerageje kuvugana na bamwe mu bagore batandukanye n’ubwo abo cyabajije batinyaga kugira icyo babivugaho bitewe n’imico y’ibihugu byabo ndetse no kugira isoni zo kwimena inda,ariko bacye babashije gusubiza bagiye bagaragaza uko ubusugi bwabo bwabacitse ahanini aribo babigizemo uruhare.
Uru rubuga rwabajije abagore batandukanye bo muri Leta Zunze Ubumwe za Amerika ndetse no mu bindi bihugu, bavuga uko byabagendekeye ku munsi babutakajeho.
Umunya-Canadakazi ukomoka Toronto yavuze ko yabutakaje akoze imibonano mpuzabitsina ya mbere yagiranye n’umugabo mukuru umurusha imyaka.
Yagize ati “ Nakoranye imibonano mpuzabitsina n’umugabo wandushaga imyaka 30.Ni ubwa mbere nari mbonye umugabo wambaye ubusa imbonankubone. Ubwo yari angiye hejuru natangiye gutaka, nsenga nsaba Imana ngo sinzongere gukora imibonano ukundi, narababaye cyane.”
Umugore w’imyaka 18 ukomoka muri Utah we yavuze ko atababaye ahubwo yarambihiye cyane
Yagize ati “Nkora imibonano mpuzabistina bwa mbere nari mfite imyaka 15. Umuhungu we yari afite imyaka 19. Ntabwo ari ibintu twabanje kuganiraho gusa twashidutse twabikoze.Gusa Sinababaye nk’abandi ariko narabihiwe, nibazaga niba ari imibonano mpuzabitsina turimo gukora cyangwa ari ikindi bikanyobera.Sinari narigeze mbikora mbere kandi na we ndakeka ko ari uko.”
Umunya- Irlandekazi ngo atakaza ubusugi byabaye kuri Noheli
Yagize ati” Hari ku gicamunsi cya Noheli;nari ndi kumwe n’umuhungu w’imyaka 17 twari tumaze amezi make tumenyanye.
Twabikoreye ahantu ku rubaraza kandi na we bwari ubwa mbere;natangiye kwishima birangiye.”
Umunya-Croatia kazi w’imyaka 25 ngo ibyago byo gutakaza ubusugi byabereye mu modoka.
Yagize ati” Twari abanyeshuri twigana tugakunda gusetsa cyane. Byaje kugera igihe tuganira ku mibonano mpuzabitsina. Twakoreye imibonano mu modoka. Ntabwo nigeze ngira ububabare kandi ntacyo nicuza kuko narabikunze.”
Umugore utaravuze aho akomoka we yavuze ko ari ubwa mbere yari abihiwe mu buzima
Yagize ati” Twese twari dufite imyaka 17. Nagiye iwabo ndimo gutembera ku igare nasanze ababyeyi be badahari. Twagiye mucyumba cye kwiyumvira imiziki”.
Yakomeje agira ati”Byageze aho tuba turyamye mu buriri atangira kunyegera biba bitangiye ubwo.Hashize akanya gato twumvise inzogera ivuze. Twabyutse twiruka tujya gushaka imyenda, yambaye mbere yanjye arasohoka agezeyo yasanze ari abandi bana bari baje kumureba ngo bakine. Ababwira ko atabishaka aragaruka.Twarongeye na bwo inzogera yaravuze none numva birandangiranye ,twarekeye aho, ariko numvise mbihiwe mu buzima bwanjye.”
Umugore ukomoka mu mujyi wa Los Angeles yavuze ko abikora bwa mbere atigeze yumva niba aribyo ari gukorerwa ahubwo yabajije uwo babikoranaga amusubizanya umujinya ahubwo icyo yabonaga ni uko yabiraga ubyunzwe umubiri wose.
Yagize ati”Twari twasohotse turimo kunywa no kurya, haje igihe cyo kubyina, twarabyinnye tunaniwe twagiye kwicara ahantu.Byageze aho anjyana mu cyumba mu byukuri sinigeze numva ibyo ari byo naramubajije ngo nonese irimo? Yansubije atishimye ngo ntabyo wumva se?”
Yungamo ati”Uretse ko nabonaga arimo kubira ibyunzwe byarinze birangira nta kintu numvise.Nahise ntaha maze koga ndaryama, gusa kugeza ubu niyo nyuze aho hantu sinibagirwa ko ariho natereye ubusugi bwanjye.”
Umunya-Colombia kazi w’imyaka 25 we ngo yatakaje ubusugi bwa mbere afite imyaka 24 ariko uwo babikoranye ntiyegeze abimenya.
Yagize ati” Nakuze mbitinya kuko bavugaga ko iyo ukoze imibonano bwa mbere uva amaraso menshi; narabyirindaga nkumva nzabikorana n’uwo tuzabana ariko siko byagenze.Igitangaje ntabwo nigeze mva amaraso ariko byaramfashije. Ntabwo nicuza igihe namaze ntinya kubikora.Numvaga yanshimira ko ndi umuntu warinze ubusugi bwe ariko ntiyabimenye, nta n’icyo yambwiyeho ngo amenye ko nari mfite ubwoba ko bwari ubwa mbere”.
Umugore wo muri Pennsylvania w’imyaka 43 ngo we abikora byaramushimishije kugeza n’ubwo bahuye bahita bibuka umunyenga banyuzemo
Yagize ati” hari ku itari 30 Ukuboza, twari twishimye bamwe bari mu busitani banywa, babyina nigira mu cyumba cyanjye.Umusore twakundanaga yansanzeyo nibwo bwa mbere igitsina cy’umugabo cyari kigiye kwinjira mu cyanjye”.
Yungamo anaseka ati”Twarabikoze turiyongeza; ntawatekerezaga aho turi.Nubwo atari we twabanye ariko niwe wenyine twaryamanye mbere yuko nshaka umugabo turi kumwe.N’iyo duhuye twongera kwibuka ibyo bihe kuko twese byatubereye byiza.”
Aha haribazwa niba kuri ubu abakobwa b’abanyarwanda bashobora kuvuga bashize amanga uburyo bataye ubusugi?
Yanditswe na Habarurema Djamali


text:
Abatuye mu tugari twa Rwasare na Rwigerero two mu Murenge wa Mushishiro barasaba ubuyobozi ko bwabagezaho amazi meza. Bavuga ko kubona amazi meza bibagora, ko bibasaba urugendo rurerure, ko bihenze cyane bityo bagahitamo gukoresha amabi bavoma hafi.
Nzayambaza Florent, utuye mu kagali ka Rwigerero avuga ko kutagira amazi meza bibateye impungenge. Ahamya ko batabasha kubona uko bita ku isuku yabo cyane cyane muri ibi bihe byo kwirinda icyorezo cya covidi-19 kuko kubona amazi meza yo gukaraba bibagora.
Yagize ati” Kwirinda COVID-19 kwacu hano biragoye kuko nta mazi tugira hano, nugiye kuyashaka ayabona mu birometero bisaga 3 nabwo kandi si amazi wahita unywa kuko haba harimo iminyorogoto, nayo kuyabona birakomeye bitewe n’ababa bagiye kuhavoma, ariko baduhaye amazi meza byadufasha tukabasha kugira isuku”.
Niyogisubizo Esther, we yagize ati” Ubusanzwe hari ahantu hari amavomo ariko kuri ya masoko ya cyera cyane nayo haza agatonyanga, nugiyeyo ku igare tumwishyura hagati y’amafaranga 150 – 200 ku ijerikani imwe. Ibaze ku miryango migari ikenera amazi menshi kuvomesha nibura kabiri ku munsi 400″.
Nsengiyaremye Emmanuel, avuga ko hashize igihe babwirwa na bamwe mu bayobozi ko mu gihe kidatinze bagomba kubona amazi bakareka gukoresha amazi mabi, ariko amaso ngo yaheze mu kirere nubwo barimo kubona hari abarimo gucukurira amatiyo yayo.
Yagize ati” Dukunze kumva abayobozi batwizeza ko natwe tuzagerwaho tukabona amazi meza yo kunywa no gukoresha, gusa nubwo babivuga turabireba rimwe na rimwe bakatubeshya bikazajya kuza amaso yaraheze mu kirere. Gusa hano dufite icyizere cy’uko twabonye abarimo gucukura wenda barayaduha vuba”.
Ibi bibazo byombi nibyo baheraho basaba ubuyobozi kubafasha, imiyoboro y’amazi yatangiye gucukurwa muri utwo tugari igakorwa vuba ikarangira bityo bakagezwaho amazi meza nkuko bahawe umuriro w’amashanyarazi.
Umuyobozi w’Akarere ka Muhanga, Kayitare Jacqueline avuga ko aba baturage bakwiye kuba bihanganye kuko hari imiyoboro irimo gucukurwa hagamijwe kubegereza amazi meza bityo bakareka kunywa amabi. Akomeza abasaba gukomeza kwitwararika bakirinda icyorezo cya COVID-19. Yizeza kandi ko hari abashinwa bafite akazi ko kuyabaha, ko kandi hari umushinga muri kiriya gice wagombaga kugera kuri 30% mu mwaka w’ingengo y’Imari wa 2020 -2021, aho ubu ugeze kuri 46% ariko ngo hari abaturage basaga 9,000 bazaba barahawe amazi mu mpera z’uyu mwaka wa 2021.
Si ubwa mbere havugwa ko hari ibikorwa birimo gukorerwa abaturage byo kwegerezwa ibikorwaremezo birimo imihanda, amashanyarazi n’amazi ariko bikabageraho barabyibagiwe. Gusa kuri aba, bafite icyizere ko bazabibona vuba banarebeye ku muriro w’amashanyarazi bahawe, ngo n’ibi bizaba vuba.
Akimana Jean de Dieu


text:
Ese kuyoborwa na Mwuka wera bifite uwuhe mumaro?
Mana iyotwibutse imirimo y’amaboko yawe bituma tukuramburira amaboko kuko uruwera, buri wese yumvishe ko kubigundira aho ari bidakwiriye twese twaje munzu yawe ngo tugushime uko bikwiriye. twagiriwe umugisha Kuri ki cyumweru wo kuganirizwa ijambo ry’Imana numwe mu banyeshuri bakorera umurimo w’Imana muri CEP-UR HUYECAMPUS witwa MANIRIHO jean Damascene.
Yatuganirije ijambo ry’Imana ryiza ryahembuye imitima ya benshi, umwigisha yatangiye atuganiriza ijambo rivuga ngo abayoborwa n’umwuka nibo bana b’Imana, dusubije ibihe inyuma igihe yesu yavukiye yamaze imyaka mirongo itatu(30) avuga ubutumwa mu bantu, muri icyo gihe yesu yavukiyemo nibwo batangiye kubara imyaka bahereye kuri rimwe bazamuka kugeza na nuyu munsi bivuzeko igihe yesu yaziye ibintu byose byagiye bihinduka ndetse bigera no kubihe.
Dusomye mu Abaroma 8:1-14 , 11Ariko niba Umwuka w’Iyazuye Yesu aba muri mwe, Iyazuye Kristo Yesu izazura n’imibiri yanyu ipfa ku bw’Umwuka wayo uba muri mwe 12 Nuko rero bene Data, turi mu mwenda ariko si uwa kamere y’imibiri yacu ngo dukurikize ibyayo,13 kuko niba mukurikiza ibya kamere y’umubiri muzapfa, ariko nimwicisha Umwuka ingeso za kamere muzarama 14 Abayoborwa n’Umwuka w’Imana bose ni bo bana b’Imana.
Dukomeje mu Abaroma 14:17, 17 kuko ubwami bw’Imana atari ukurya no kunywa, ahubwo ari ubwo gukiranuka n’amahoro no kwishimira mu Mwuka Wera , umukristo wese udafite umwuka muri we, Aba acagase haba hari ikintu kiri kubura muri we, kugira ngo abeho mu buzima bwuzuye neza, yesu amaze kuva mu isi azamukiye ku musozi wa Elayono yaramaranye iminsi mirongo ine (40) ni intumwa.
yesu azamurwa intumwa zari zitumbiriye mu ijuru zireba uburyo azamurwa mu bicu zibaza uburyo zizabaho zitari kumwe na yesu bari bamaranye igihe kini cyane , yesu azamurwa yabwiye intumwa ze ati “mwebwe mugende mu abayisirayeli abariho muba” ababwira aya magambo suko yabangaga ahubwo yagiraga ngo bagende bajye gufasha abandi kumenye ibyo kurya by’ubugingo bakuye kuri kristo kugira ngo n’abandi nabo babihabwe ibyo byokurya aribyo jambo ry’Imana.
Intumwa zaramwumviye zijyayo zinjira munzu nini y’amagorofa ya Mariko muriyo nzu niho intumwa zakomeje gutura, ubwo barimo basenga bahuje umutima nibwo ijambo kristo yababwiye ryasohoye ababwira ati “muzahabwa imbaraga mwuka wera n’abanukira.” Aho niho ryasohorejwe ubwo bari hamwe bari gusenga. Aha bivuze iki? Bivuzeko nta mwuka wera umuntu afite muri we Nta nimbaraga abafite, umukristo wese agira imbaraga muriwe iyo afite mwuka wera.
Yesu yasize mwuka wera nk’ikimenyetso kigaragaza abe bivuzeko ufite icyo kimenyetso cy’umwuka wera aruwe, ariko udafite icyo kimenyetso suwe ijambo ry’Imana riravuga ngo yesu naza azaza areba icyo muziranyeho mbese ikizamwereka ko uruwe n’umwuka wera uzaba ukurimo, aha wakibaza ngo ese mwuka wera afite akahe kamaro ku muntu?
Iyo umuntu afite mwuka wera abasha kwirukana umutima wa kamere muri we, mwuka wera iyo ari mu muntu abasha kwera imbuto zihoraho, abasha gukiranuka naho abantu batabona mbese mwibanga, ufite mwuka wera muriwe niwe ufite ubugingo, Yesu yadusigiye mwuka wera nk’umufasha ntacyo twabasha gukora tutamufite, kuko umufite abafite byose, Ese nawe urifuza uyumufasha ngo akuyobore? kuko Abayoborwa n’umwuka aribo bana b’Imana, ikizagaragazako urumwana w’Imana nuko uzaba ufite ikimenyetso cy’umwuka wera, mu buzima bwacu bwaburi munsi tujye duhora dusaba mwuka wera ngo abariwe utuyobora muri byose kugira ngo tubashe gutsinda uburiganya bwa satani.
1,407 total views, 2 views today


text:
amakuru yinganda
-
Core Spun Yarn cyangwa Core kuzunguruka ni igitekerezo cyingenzi mubijyanye ninganda zimyenda.Kugirango ubone ibisobanuro birambuye kubyerekeye intoki zizunguruka niziranga, urashobora kunyura muri brie ...Soma byinshi»
-
Slate Rose Slate Rose ituruka kumyumvire idasanzwe yamababi ya roza.Kugongana kw'imyenda itukura n'amakara bicukura micro ibyiyumvo bikakuyobora mubitekerezo no gutekereza.Igishushanyo mbonera ube cube imyenda y ubudodo bwiza bwinjijwe mu ...Soma byinshi»
-
Ubusitani busanzwe Icyatsi gikomoka ku bimera bisanzwe byerekana imbaraga zubuzima.Ubusitani busanzwe buhuza umuhondo ushyushye mubyatsi kandi bigatera umwuka mwiza.Iterambere rya swater rihuza imiterere yoroheje stri Jacquard stripe details imitako irambuye bityo ...Soma byinshi»
-
Du Shi Wei Ji Neng ninkuru imwe y 《Ubuzima - - Ibara ryimyambarire yimyambarire yabagabo nimpeshyi》 Umujyi wuzuye urumuri , ubworoherane nubwisanzure byibutsa ibyo abantu bashaka kwagura no kwishimira hanze.Ishushanya igitekerezo kiva mumujyi kandi kigaragaza ibara rifitanye isano thr ...Soma byinshi»
-
Ibara ryibumba Ibara ryibumba ryakozwe muburyo bwamabara yisi hamwe nijwi rimwe ritukura kandi rishyushye.Ibyiyumvo byayo byoroshye kandi byoroshye , biguha atom ishyushye yumuryango mugihe cyizuba n'itumba.Gukoresha ibara ryibumba muburyo bwa swater ni mubwoya-akazi ...Soma byinshi»
-
Knight ubururu buyobora amarangamutima inyuma yigihe cyurubyiruko.Numwambaro wishuri ufite ubwiza bwuwo mwaka.Nibitwara byuzuza ubwenge bwibanze.Knight ubururu butuma swater igaragara neza.Yita cyane kubyiyumvo byamaboko.Bisobanura ndetse arti ...Soma byinshi»
-
Tangerine it Citrus yeze yerekana urumuri rwiza munsi yizuba, izana amarangamutima ashyushye kandi meza.Igishushanyo cya swater ikoresha ubudodo no kudoda kugirango habeho urumuri rworoshye kandi rwerekana, rwerekana ibikorwa. W Ijambo ryibanze : Gradient Blooms Effect Stitch Edge Ornament Ibaruwa ...Soma byinshi»
-
e ibintu byubu birahungabana kandi bitaringanijwe, abantu bifuza f cyangwa ejo hazaza, imbaraga zicyizere nicyizere zigenda zisohoka buri gihe, uburinganire bushya bugomba gushakishwa byihutirwa.Kwumva umunezero no kwinezeza biteza imbere kuzamuka kwimyumvire ishimishije, naturel naturel ...Soma byinshi»
-
Ibishishwa byabana nabyo bikurura muri iki gihembwe.Ibara ryiza rya korali rikoreshwa nkuburyo busanzwe bwumutuku wumunsi mukuru, ubururu bwa turquoise busobanutse buringaniza ingaruka zamabara yimbeho n "" impeshyi / icyi ", kandi ibara ryoroshye kandi ryoroshye ryamavuta ryiza kuri uni ...Soma byinshi»


text:
JYA UBA IMFURA N'UBWO WABA IMFUNGWA
IBICE BYO GUSOMA: Zaburi ya 15 na Zaburi ya 24; 2 Samuel 23:1-5; Abakolosayi 2:20-3:4
Bene Data, mbanje kubasuhuza. Nk’uko nakunze kubibabwira muri ibi byumweru icyenda bishize, Imana yaduteguriye amagambo umuntu ashobora gukubira mu nteruro igira iti: “Nimukomere kandi mugume mu mwanya wanyu ibisigaye mubirekere Imana mu gihe gikwiye izabatabara kandi ntawe uzayikoma imbere kuko ari inyamaboko”.
Amagambo tuganiraho uyu munsi yakubirwa muri iyi nteruro: “Jya uba imfura n’ubwo waba imfungwa”! Ibihe turimo ntibiturangaze ngo twibagirwe icy’ingenzi: “Turi mu rugendo rugana mu Ijuru aho dutegereje kubana n’Imana”. Aho niho dusiganirwa! Muri urwo rugendo duhura n’ibirushya nka Covid-19 n’ibindi bitandukanye, ndetse rimwe na rimwe duhura n’ibyiza. Muri ibyo byose dukwiriye guhora twibuka ko turi abagenzi bajya mu Ijuru, insengero zaba zifunze cyangwa zifunguye. Dukwiye guhora twezwa; dukizwa.
Dawidi yatekereje ku gitinyiro n’icyubahiro cy’Uwiteka arangije yitegereza imigirire y’abantu batandukanye, abakomeye n’aboroheje, maze yibaza niba hari uwahangangara kwinjira mu ihema ry’Uwiteka. Yaganishaga ku ihema ry’ibonaniro ryashinzwe ubwo Abisirayeli bari mu rugendo bajya i Kanani. Icyo gihe Imana yategetse Mose kubaka ubuturo bwayo, aho we, Aroni n’Abisirayeli bazajya bahurira nayo. (Kuva 39:32) Si buri wese wapfaga kwinjira mu ihema ry’ibonaniro; keretse uwabanje kwiyeza.
Buri wese yifuza kuzabana n’Imana mu Ijuru. Ariko se koko abantu twese twaremewe kuzajya mu Ijuru nk’uko hari bene Data bakunda kubiririmba? None se koko n’abanyabyaha batihannye bazajyayo kuko Kristo yadupfiriye twese? Ijuru rizaturwamo n’abantu bejejwe: “Uwiteka, ni nde uzaguma mu ihema ryawe? Ni nde uzatura ku musozi wawe wera? Ni ugendera mu bitunganye agakora ibyo gukiranuka, Akavuga iby’ukuri nk’uko biri mu mutima we. Utabeshyeresha abandi ururimi rwe, Ntagirire nabi mugenzi we, Ntashyushye inkuru y’umuturanyi we. Mu maso ye umunyagisuzuguriro arahinyurwa, Ariko abatinya Uwiteka arabubaha. Icyo yarahiriye naho cyamugirira nabi ntiyivuguruza. Ntaguriza ifeza kubona indamu zirenze urugero, Cyangwa ntiyemera ibiguzi ku utariho urubanza. Ugenza atyo ntabwo azanyeganyezwa.”(Zab. ya 15:1-5)
Umuntu uzabana n’Imana mu ihema ryayo ku musozi wayo wera ni umuntu uvuga ukuri nk’uko kuri mu mutima we; si umuntu w’indimi ebyiri. Umuntu uzaturana n’Imana ni umuntu ukunda bagenzi be. Si wa wundi ubunza amagambo y’ibinyoma n’amanjwe; amagambo yuzuye ishyari; si wa wundi unezezwa n’ikibi cyabaye kuri mugenzi we akagikuririza. Ni wa muntu utajya yivuguruza kubyo yemeye n’ubwo yaba abona ko kuvugisha ukuri biri bumugireho ingaruka mbi. Ntiwamushukisha amafaranga ngo abambishe umuntu utariho urubanza.
Nyamara ukuri kurabuze: gusebanya, ishyari n’inzangano bireze. Ikinyoma cyahawe intebe ndetse ubu cyarabatijwe ntikikitwa kubeshya kitwa gutekinika! Ikibabaje ni uko na bamwe mu bitwa Abakirisitu babeshya cyangwa bakabeshyera abandi bakumva nta mutima ubacira urubanza. Dukwiye kwisuzuma, (kandi twese) buri wese mu rwego rwe; yaba uworoheje w’umunyagisuzuguriro nk’uko Dawidi amwita; yaba n’ukomeye utwara abandi.
Ijambo ry’imana twasomye muri 2 Sam 23: 3-4 rivuga by’umwihariko uko umuntu uyobora abandi agomba kwitwara: “Imana ya Isirayeli yaravuze, Igitare cya Isirayeli yarabimbwiye iti ‘Utegekesha abantu gukiranuka, Agatwara yubaha Imana, Azahwana n’umuseke utambitse w’izuba rirashe, N’igitondo kitagira igicu, Igihe ubwatsi bushya bwarukiye mu butaka, Ku bw’itangaze ry’umuhituko w’imvura.’” Gukiranuka, kubaha Imana no kwezwa (ubunyangamugayo) bigomba kuranga umuyobozi wese ushaka kuzabana n’Imana.
Kujya mu Ijuru tuvuga si amazina (Murokore, Padiri, Pasiteri, Bishop, Prophet, Sheh…), si amadini, si imihango; kujya mu Ijuru ni ugupfana na Kristo, umuntu akihana akareka imigenzereze ye mibi. (Abakolosayi 2:20). Ibindi byose: kureka inzoga, kutarya ibiryo runaka, kubahiriza isabato, n’ibindi ni ibigaragarira amaso y’abantu kandi ntabwo bizaguhesha kubana n’Imana niba umuntu wawe w’imbere atarahindutse. Kuba mu idini utarihannye ni nko kwiga muri kaminuza utariyandikishije ku rutonde rw’abanyeshuli (inscription).
Mu gusoza ndagira ngo buri wese yisuzume kandi nzi neza ko umutima wawe udashobora kukubera. Ese koko iyo utekereje wumva wujuje biriya bintu bigomba kuranga abagenzi bajya mu Ijuru? None se ntubyibuka ko wabeshye kugira ngo wirengere? Niba umutima wawe ugucira urubanza, emera guca bugufi usabe Imana imbabazi kandi yiteguye kukubabarira.
Amahoro Imana itanga aruta ayo umuntu wese yakwibwira age arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Last edited: 12/06/2020
Add a comment


text:
GENZURA IGIHE YESU AZAZA KUKUJYANA
Nyuma y'imyaka myinshi yo gufatwa nabi, Armando Valladares yarananutse cyane, agera ubwo ahinduka nk'igicucu kiremaye umugereranije n'uko yari ameze kera. Yari yarakatiwe igifungo cy'imyaka 30 muri gereza za Castro (soma Kasitro) kubera ko yagiye gusenga mu rusengero ku munsi wa Noheli. Abayobozi ba gereza bamwicishaga inzara, bakamukubita ndetse bakamugaragariza ko bamusuzuguye cyane nyamara ntiyigeze areka kwizera kwe.
Hari ikintu cyatumaga akomeza kwihangana: ni isezerano yari yaragiriye umugore wari ukiri muto witwaga Marita. Bahuriye aho muri gereza maze barahakundanira. Marita yanyuzwe cyane no kwizera gukomeye kwe. Bidatinze bombi basezeranira imbere y'ubutegetsi bwa leta ko Marita abaye umugore wa Armando kandi ko Armando abaye umugabo wa Marita, uwo muhango wabereye ku mbuga ya gereza. Nyamara Marita yimuwe ku mbaraga ajyanwa i Miyami.
Kutaba hamwe kwabo kwabateye agahinda gakomeye. Nyamara Armando yabashije kugira amagambo y'isezerano yandikira umukunzi we ku gapapuro gato kari karatawe, agira ati "Nzaza aho uri. Ibunda zingera amajanja ntizizaba zikimbuza". Iyo mfungwa yahamije idashidikanya ko mu buryo runaka we na Marita bazabasha guhamiriza ayo masezerano mu rusengero imbere y'Imana kandi ko umunsi umwe kubana kwabo kuzashoboka. Yaramwandikiye ati "Igihe cyose uba uri kumwe nanjye"
Isezerano rya Armando ryakomeje kumutera kwihangana muri iyo myaka yose yagirirwaga nabi, uko kugirirwa nabi kwashoboraga gutuma abagabo benshi bacogora. Kandi ryatumye Marita akomeza kugira icyizere. Yakoranye umwete amenyesha abantu iby'isezerano ry'umugabo we. Ibyiringiro bye ntibyigeze bicogora.
1. ISEZERANO
Ibihe bimwe dushobora gucogora tukaba twakwibaza tuti "Ni iby'ukuri koko umunsi umwe Kristo azagaruka aturutse muri iri juru ry'ubururu riri hejuru yacu maze twibanire mu munezero?" Mu by'ukuri hashize igihe kirekire cyane dutandukanye na we. Bamwe bashobora gutekereza ko uwo musozo mwiza cyane w'amateka maremare y'isi yaranzwe n'ubugizi bwa nabi, ushobora kumvikana ko ari mwiza cyane ariko ntuzabeho. Nyamara hari ikintu kimwe kigomba gutuma ibyiringiro byacu bitagira ikibihungabanya mu mitima yacu. Icyo ni isezerano ryo kugaruka kwa Yesu. Mbere y'uko Yesu asiga abigishwa be ngo ajye mu ijuru, yabahaye iri sezerano:
"Ntimuhagarike imitima yanyu; mwizere Imana, nanjye munyizere. Mu rugo rwa Data harimo amazu menshi: iyaba atahari, mba mbabwiye kuko ngiye kubategurira ahanyu. Kandi ubwo ngiye kubategurira ahanyu, NZAGARUKA mbajyane iwanjye, ngo aho ndi namwe muzabeyo." Yohana 14:1-3.
Mbere y'uko Yesu asubira mu ijuru yahamirije abayoboke be ati "NZAGARUKA!" Yasezeranye ko azagaruka gutwara abamwiringira maze akabajyana ahantu yagiye kudutegurira. Ibyanditswe Byera bivuga iri sezerano incuro zigera ku 2500. Kuba Yesu azagaruka ni inkuru y'ukuri nk'uko kuba yarabaye hano mu myaka 2000 ishize ari inkuru y'ukuri.
Kera Imana yasezeranye ko Mesiya azaza, Umucunguzi wagombaga kwikorera ibicumuro byacu maze akatubabarira ibyaha. Abantu benshi bavunwaga n'imitwaro y'ubu buzima babonye ko iryo sezerano ari ryiza cyane, ku buryo gusohora kwaryo byasa nk'ibitashoboka. Nyamara Yesu yaraje maze apfira ku musaraba. Iryo sezerano ryabaye impamo, rishyika mu bwiza butangaje kurenza uko abantu babyibwiraga. Isezerano ryo kugaruka kwe na ryo rizasohora. Dushobora kwizera wa Wundi udukunda, tukemera ko azaza gutwara abo yaguze igiciro kitagereranywa.
Nubwo Armando yari afunzwe, yakomeje koherereza Marita mu ibanga ubutumwa bwanditswe mu mivugo, akamwoherereza n'ubundi bushushanyije. Marita yashoboye gucapisha ubwo butumwa abugeza kuri rubanda nyamwinshi. Imbaraga zari ziburimo zatumye abo ku isi babwitaho. Za leta zatangiye kotsa Kasitro igitutu ngo arekure abantu bafunzwe kubwo kwizera kwabo. Prezida w'u Bufaransa yarahagobotse nuko ku iherezo, mu kwezi kwa cumi k'umwaka w'1982, Armando yashyizwe mu ndege yari igiye i Paris.
Yabaye nk'uri mu nzozi ubwo yari ahawe umudendezo ndetse no kugeza ubwo indege yagwaga ku kibuga yari atariyumvamo rwose ko afunguwe. Nyamara nyuma y'imyaka makumyabiri yo kubabazwa, no gutegereza yihanganye, Armando yagezaho abasha kwiruka maze ahobera Marita.
Nyuma y'amezi make gusa uwo muryango wari unezerewe mu rusengero rwitiriwe umuntu waranzwe n'ingeso nziza witwaga Kiera ruri i Miami maze bahamya amasezerano yabo. Ku iherezo ubumwe bwabo bwarashyitse buruzura. Isezerano ngo: "Nzaza kukureba" ryarasohoye.
Ushobora gutekereza ibyishimo bizaba mu iteraniro rikomeye ubwo tuzabona Kristo amaso ku maso? Kuboneka kwe mu bwiza kuzahanagura imibabaro no guhangayika twagize maze uburibwe twakomeje kugira mu mitima busibangane burundu.
Kugaruka kwa Yesu kuzasohoza ibyifuzo byacu bikomeye kandi kube igisubizo cy'ibyo dushaka cyane. Ubwo ni bwo tuzatangira kugira ubuzima buzira iherezo, burangwa n'ubumwe bwuje urukundo tuzagirana n'Incuti yacu ihebuje izindi zose zigeze kubaho.
Yesu agiye kugaruka vuba! Mbese witeguye kumusanganira?
2. YESU AZAZA ATE?
(1) Mbese azaza mu ibanga?
"Dore, mbibabwiye bitaraba. Nuko nibababwira bati `Dore ari mu butayu', ntimuzajyeyo: cyangwa bati, `Dore ari mu kirambi', ntimuzabyemere. Kuko NK'UKO MURABYO urabiriza iburasirazuba UKABONEKERA aho rirengera, NI KO NO KUZA K'UMWANA W'UMUNTU KUZABA." Matayo 24:25-27.
Nk'uko iyo umuryabyo urabije ugaragara neza nubwo waba uri kure, ni ko kugaruka kwa Yesu kutazaba igikorwa cy'ibanga cyangwa cyihishe.
(2) Mbese Yesu azagaruka ameze nk'umuntu nyawe?
"Bakiraramye batumbira mu ijuru, akigenda, abagabo babiri barababonekera, bahagaze iruhande rwabo, bambaye imyenda yera. Barababaza bati `Yemwe bagabo b'i Galilaya, ni iki gitumye muhagaze mureba mu ijuru? YESU UBAKUWEMO akazamurwa MU IJURU, AZAZA ATYO nk'uko mumubonye ajya mu ijuru." Ibyakozwe 1:10-11.
Ku munsi Yesu yazamutseho avuye kuri iyi si abamarayika bahamirije intumwa ko "uwo Yesu" wari uzamuwe mu ijuru -uwo nguwo, s'undi wundi -azigarukira we ubwe ari Umwami w'abami. Uwo Yesu wakijije abarwayi agahumura amaso y'impumyi. Uwo Yesu wabwiye amagambo y'ineza umugore wafashwe asambana. Uwo Yesu wahanaguye amarira y'abariraga kuko bari bapfushije kandi agakikira abana bato. Uwo Yesu wapfiriye ku musaraba w'i Kaluvari, akaruhukira mu gituro, kandi akazuka mu bapfuye ku munsi wa gatatu, ni we uzagaruka.
(3) Mbese Yesu azagaruka maze tumubone?
"Dore arazana n'ibicu kandi amaso yose azamureba." Ibyahishuwe 1:7a.
Abazaba bariho ubwo Yesu azaba agarutse, abakiranutsi n'abakiranirwa, bazamubona agarutse.
Yesu yavuze ko abazamureba agarutse bazaba bangana iki?
"Ubwo ni bwo ikimenyetso cy'Umwana w'Umuntu kizaboneka mu ijuru, n' AMOKO YOSE YO MU ISI ni bwo azaboroga, ABONYE Umwana w'Umuntu aje ku bicu byo mu ijuru afite ubushobozi n'ubwiza bwinshi." Matayo 24:30.
Buri muntu wese uzaba ariho ubwo Kristo azaba agarutse ku isi azamubona.
(4) Ni ba nde bazaherekeza Yesu ubwo azaba agarutse?
"Umwana w'umuntu ubwo azazana n'abamarayika bose, afite ubwiza bwe, ni bwo azicara ku ntebe y'ubwiza bwe" Matayo 25:31.
Tekereza uko bizaba bimeze ubwo Yesu azaba agarutse mu cyubahiro cye cyose ashagawe n'"abamarayika bose".
(5) Mbese dushobora kuvuga igihe ntarengwa Kristo azagarukiraho?
"Ariko uwo munsi n'icyo gihe nta wubizi, naho baba abamarayika bo mu ijuru, cyangwa Umwana, keretse Data wenyine... Nuko namwe mwitegure kuko igihe mudatekereza, ari cyo Umwana w'umuntu azaziramo." Matayo 24:36, 44.
Buri muntu azabona Yesu Kristo aziye mu bwiza, nyamara abenshi bazaba batiteguye kugaruka kwe. Mbese wowe ubwawe witeguye kugaruka kwa Yesu?
3. YESU AZAKORA IKI UBWO AZABA AGARUTSE?
(1) Yesu azakoraniriza hamwe abacunguwe bose (intore).
"Azatumisha abamarayika be ijwi rirenga ry'impanda, bateranye intore ze mu birere bine, uhereye impera y'ijuru, ukageza iyindi mpera yaryo." Matayo 24:31.
Niba waremereye Yesu ngo agutegure mu mutima no mu bugingo, uzamuramutsa unezerewe nk'Umukiza wawe.
(2) Yesu azakangura abakiranutsi bazaba barapfuye.
"Kuko Umwami ubwe azaza, amanutse ava mu ijuru, aranguruye ijwi rirenga, hamwe n'ijwi rya marayika ukomeye, n'impanda y'Imana; nuko ABAPFIRIYE MURI KRISTO NI BO BAZABANZA KUZUKA." 1 Abatesalonike 4:16.
Yesu natunguka, mu ijuru hazumvikana urusaku. Ijwi rye rikomeye rizumvikana ku isi yose. Rizamenagura ibituro byo mu marimbi yose maze rizure za miliyoni nyinshi z'abantu bamwemeye mu bihe byose byabayeho. Mbega uko uwo munsi uzaba ushimishije!
(3) Yesu azahindura abakiranutsi bose nagaruka -ntabwo ari abakiranutsi bapfuye gusa ahubwo n'abakiranutsi bazima azabahindura.
"Maze natwe abazaba bakiriho basigaye, DUHEREKO TUJYANANWE NA BO tuzamuwe mu bicu, gusanganira Umwami mu kirere. Nuko rero tuzabana n'Umwami iteka ryose." Umurongo wa 17.
Kugira ngo Kristo adutegurire kubaho iteka ryose, imibiri yacu ipfa azayihindura imibiri idapfa.
"Dore, mbamenere ibanga: Ntituzasinzira twese, ahubwo TWESE TUZAHINDURWA -mu kanya gato, mu kanya nk'ako guhumbya ubwo IMPANDA Y'IMPERUKA IZAVUGA. Impanda izavuga koko, ABAPFUYE BAZURWE UBUTAZONGERA KUBORA, natwe DUHINDURWE. Kuko uyu mubiri ubora ukwiye kuzambikwa kutabora, n'uyu upfa ukazambikwa kudapfa." 1 Abakorinto 15:51-53.
Kristo n'agaruka "twese tuzahindurwa." Bitekerezeho: nta rubagimpande izongera kubaho, nta bumuga buzabaho yewe nta na kanseri. Amavuriro azakingwa n'amazu aberamo ibyunamo ntazaba agifite icyo akimaze ubwo Kristo azaba agarutse!
(4) Yesu azatwara abakiranutsi bose mu ijuru.
Yesu ubwe yitangiye iryo sezerano ati "Nzagaruka mbajyane iwanjye"mu rugo rwa Data (Yohana 14:1-3). Petero avuga iby'umurage w'abakiranutsi "mwabikiwe mu ijuru" (1 Petero 1:4). Dushobora guhanga amaso imbere maze tukabona ibyiza biri mu murwa w'Imana, Yerusalemu Nshya, n'amahirwe tuzagira yo kurushaho kumenya Data wa twese wo mu ijuru.
(5) Yesu azakuraho ibibi byose n'umubabaro, ku buryo bitazongera kubaho ukundi.
Inkozi z'ibibi -abakomeje kwinangira bakanga impano yose y'ubuntu Kristo abaha -mu kuri biciraho iteka. Ubwo bazitegereza mu maso ha Yesu atungutse ku bicu, ibyaha bakoze bizatuma batihanganira kumureba; maze batakire imisozi n'ibitare bati "Nimutugweho, muduhishe amaso y'iyicaye kuri iriya ntebe n'umujinya w'Umwana w'Intama!"(Ibyahishuwe 6:16). Bazahitamo gupfa aho guhagarara imbere y'ijisho rya Yesu rireba byose.
Bazamenya ko ijwi rizaba ryumvikanira cyane mu bicu ari ryo igihe kimwe ryagiye ribingingira kwemera ubuntu bw'Imana. Abantu baharaniye mu buzima bwabo kwiruka inyuma y'amafaranga, ibibanezeza cyangwa imyanya y'icyubahiro bazagera aho basobanukirwe ko birengagije ikintu rukumbi cyari gifite agaciro gakomeye mu buzima.
Bizaba ari ibintu bibabaje cyane. Kuko mu kuri nti byari ngombwa ko hagira umuntu n'umwe muri abo bantu urimbuka. Imana ubwayo yaravuze iti "Sinezezwa no gupfa k'umunyabyaha" (Ezekiyeli 33:11). Yesu aratwinginga ati "Mwese abarushye n'abaremerewe, nimuze munsange, ndabaruhura" (Matayo 11:28). Nyamara ikibabaje ni uko bamwe banga kwitaba irarika ryayo rye ubuntu.
4. MBESE WITEGUYE KO KRISTO AGARUKA?
Byavunnye Yesu cyane kugira ngo atubonere uburyo bwo kuzibanira na we mu bwiza "mu rugo rwa Data." Byamusabye gutanga ubugingo bwe!
"NI KO NA KRISTO AMAZE GUTAMBWA RIMWE, ngo yishyireho ibyaha bya benshi, azaboneka ubwa kabiri, atazanywe no kwitambira ibyaha, abonekerere abamutegereza kubazanira agakiza." Abaheburayo 9:28.
Umukiza wapfiriye ku musaraba kugira ngo adukureho ibyaha byacu azaboneka
"ubwa kabiri azaniye agakiza abamutegereza" Kristo yitangiye kugira ngo atume buri wese muri twe ahabwa agakiza. Nyamara haramutse hatabayeho kugaruka kwe, gupfira ku musaraba kwe byaba byarabaye impfabusa. Kristo ashaka kuduha urugo tuzibaniramo na we dufite umutekano. Kugira ngo ibyo bizashoboke, tugomba kwemera ko agenga imitima yacu, akatubera Umukiza n'Umwami ubu ngubu.
Mu gitondo cyo ku italiki ya 16 Kanama, 1945 umwana muto yirutse mu kibuga cy'i Shantung mu Majyaruguru y'u Bushinwa avuga cyane ko abonye indege iguruka mu kirere. Imfungwa zose zari zigifite agatege zahise zisohoka zijya hanze maze zireba hejuru. Abo bagabo n'abagore bari barababariye mu bwigunge, barabuze ibyagombaga byo kubagoboka, barishwe n'ishavu. Bari barafunzwe n'Ubuyapani bubaziza ko ari abaturage bakomoka mu bihugu by'abanzi. Kuri benshi muri abo ikintu kimwe ni cyo cyabakomezaga: icyizere cy'uko umunsi umwe intambara izarangira.
Imbaraga zimeze nk'iz'amashanyarazi zabaye nk'izikwira muri izo mfungwa 1500 zari zigihumeka, ubwo zari zimaze kumenya ko iyo ndege ishobora kuba ije KUBAROKORA. Ubwo urusaku rw'indege rwarushagaho kumvikana cyane, hari umuntu wasakuje cyane agira ati "Nimurebe ibendera rya Amerika rishushanije ku ruhande rw'indege!" Nuko nyuma yo kwitegereza ibyo batari biteze, humvikana amajwi asakuza ngo, "Nimubarebe, barazunguza amaboko baturamutsa! Baratuzi. Baje kudutwara."
Bigeze aho umunezero w'abo bantu bari bararusimbutse nyamara bakaba bari bambaye ubushwambagara, kandi bananiwe ndetse bakumbuye iwabo urushaho kwiyongera. Urusaku no kwiruka bajya hirya no hino byariyongereye. Abantu birukaga bazenguruka basakuza cyane, bazunguza amaboko yabo kandi barira.
Mu kanya gato, kubera impumu iteraniro ryose ryakanuye amaso rituje. Ako kanya ku ruhande rumwe rw'indege haba harafungutse maze abantu batangira kumanukira mu mitaka. Abari baje kubacungura ntibari bagitegereje umunsi runaka wo kuzaziraho kubatabara, ahubwo UWO MWANYA, bari hagati muri bo!
Iteraniro ryahise rigana ku irembo ry'ikigo cyabo. Nta n'umwe muri bo wigeze agira icyo atekereza ku mbunda zikomeye zari mu minara zitunzwe aho hasi bari bari. Nyuma y'imyaka myinshi bari bamaze mu bwihebe n'ubwigunge, basohotse mu ruzitiro maze biruka bajya aho abasirikari bari baje kubatabara bagwaga bavuye mu ndege.
Bidatinze abantu benshi cyane bahise bagaruka maze biroha mu kigo bari bamaze igihe bafungiwemo, baza bahetse abasirikari ku ntugu. Umusirikari mukuru wari ushinzwe kurinda icyo kigo yahise ashyira amaboko hejuru atiriwe arwana. Mu kuri imirwano yari irangiye. Bari bahawe umudendezo. Kuri bo isi yari ibabereye nshya.
Bidatinze Imana YACU, Umukiza WACU azamanuka aturutse mu bicu azanwe no kuducungura. Igitekerezo giteye ishavu cy'ubugizi bwa nabi abantu bagirira abandi ku iherezo kizarangira. Hazabaho kwishima cyane uwo munsi, n'urusaku rutewe n'umunezero ubwo ku iherezo tuzumva indirimbo zivuga ngo: "Araje, ararushaho kutwegera; ndabona abamarayika bavuza impanda." Amajwi y'impanda azumvikana cyane, ubwiza bw'igicu burabagirane kurenzaho, kugeza ubwo kwihanganira kubureba bizaba biruhije. Nyamara ntituzareka gukomeza kubwitegereza mu gihe buri wese mu bazakizwa azaba azirikana ngo: "Aranzi. Azi uwo ndi we." Buri wese muri abo azamenya yishimye cyane Umwami we maze avuge ati "Iyi ni Imana yanjye, ije kunjyana, ntizaza kera, ahubwo ije uyu munsi, ije aka kanya."
Mbese witeguye gusanganira Umwami ubwo azatunguka yambaye ubwiza bwe bwose? Niba utabyiteguye, nyabuna rarika Yesu ngo aze mu mibereho yawe uyu munsi. Nk'uko kugaruka kwa Yesu kuzakemura ibibazo by'isi yose, ni ko aramutse aje mu mutima wawe ubu byakubashisha gukemura ibibazo uhura na byo buri munsi. Umuhanga mu Gukemura ibibazo ashobora kugukiza umutima ugutoteza akagukuraho n'umutwaro w'ibyaha maze akaguha ubugingo buhoraho.
Kuza kwa Yesu mu mibereho bishobora guhindura iyo mibereho by'iteka nk'uko kugaruka kwa Kristo kuri iyi si bizayihindura rwose. Ushobora kwisunga Yesu. Azakubashisha kwitegura kugaruka kwe maze aguhe ibyiringiro bikomeye by'imibereho irangwa n'umunezero w'iteka ryose.